pythainlp/thai-wiki-dataset-v4 huggingface dataset:
พริกไทย (วงดนตรี)

พริกไทย เป็นชื่อวงดนตรีแนวป๊อปร็อควงหนึ่งของประเทศไทย สังกัดบริษัท อาร์เอส จำกัด (มหาชน) สมาชิกประกอบไปด้วย สาวิตรี มีนะวาณิชย์ (ร้องนำ) จารึก ไกรสรพงษ์ (กีตาร์) สุเมธ ฉิ่งสระน้อย (กีตาร์) โฆษิต ศิริรัตน์ไพบูลย์ (เบส) และริว ทานิฟูจิ (กลอง) โดยวงพริกไทยได้ยุบวงไปเรียบร้อยแล้วหลังจากหมดสัญญา โดยมีเพลง "ฮองเฮา" ที่ทำในนามวงพริกไทยเป็นเพลงสุดท้าย ต่อมาวงพริกไทยได้กลับมาอีกครั้งกับสังกัดใหม่
สมาชิก.
นักร้องนำ.
นักร้องนำของวงทุกคนมีลักษณะเสียงร้องที่คล้ายกันมาก โดยเฉพาะ เบนซ์ และเบนนี่ ที่มีเสียงร้องเป็นเอกลักษณ์และคล้ายกันมากเป็นพิเศษ
นักดนตรี.
เบนซ์ พริกไทย จบการศึกษาจากมหาวิทยาลัยกรุงเทพ เป็นบุตรสาวบุญธรรมคนเดียวของ พลตำรวจตรีวีระศักดิ์ มีนะวานิชย์ อดีตดำรงค์ตำแหน่ง-ผู้บังคับการศูนย์สืบสวน-สอบสวนตำรวจภูธร ภาค8 ปัจจุบัน
แต่งงาน กับ ปอ ตนุภัทร เลิศทวีวิทย์ เมื่อวันที่ 11 มกราคม พ.ศ. 2557 และมีบุตรแล้ว บุตรสาว ชื่อ น้องเฟอร์รารี่ เกิดเมื่อวันที่ 22 พ.ศ. 2557 ( ปี) และแว่วๆ มาว่ากำลังเตรียมจะมีคนที่สองด้วย
BENZE พริกไทย.
ในปี พ.ศ. 2555 สาวิตรี มีนะวาณิชย์ นักร้องนำวงพริกไทย ได้มีซิงเกิลเป็นของตัวเองในนาม BENZE พริกไทย

ในปี พ.ศ. 2559 ได้เปลี่ยนนักร้องนำวงพริกไทยเป็น ไข่มุก (ปัณณรัตน์ พนิตสิรินันท์)
วาสนา พลเยี่ยม

วาสนา (วสา) พลเยี่ยม เกิดวันที่ 14 ธันวาคม พ.ศ. 2517 เป็นนักแสดงชาวไทย
ประวัติ.
เกิดที่กรุงเทพ มีพี่น้อง 3 คน เป็นบุตรคนแรกของนายศีลธรรม และนางสุภักดิ์ พลเยี่ยม ศึกษาระดับมัธยมที่โรงเรียนสตรีวิทยา 2 ระดับปริญญาตรีที่คณะมนุษยศาสตร์ เอกภาษาอังกฤษ (โท ศิลปะ) มหาวิทยาลัยศรีนครินทรวิโรฒ ประสานมิตร 
เข้าวงการตั้งแต่อายุ 5 ขวบ โดยมีโมเดลลิ่งติดต่อไปถ่ายโฆษณา น้ำส้ม ยี่ห้อ แฟนต้า จึงได้รับการติดต่อให้รับบท "มิมปี" นางเอก ภาพยนตร์ ของค่าย ไฟว์สตาร์โปรดักชั่น เรื่อง ผีเสื้อและดอกไม้ แสดงคู่กับ สุริยา เยาวสังข์ ผลงานกำกับของ ยุทธนา มุกดาสนิท ภาพยนตร์ยอดเยี่ยม ปี 2528 
ผลงานที่ทำให้ ชื่อ ด.ญ.วาสนา พลเยี่ยม เป็นที่รู้จัก ในฐานะนางเอกในตาช่างฝัน และนางเอกอายุน้อยที่สุด หลังจากนั้นได้ห่างหายไปจากวงการเพื่อศึกษาจนจบปริญญาตรี โดยระหว่างที่ศึกษามีค่ายหนัง และละครติดต่อทาบทามอยู่ตลอด แต่ไม่ได้รับเนื่องจากตั้งใจที่จะศึกษาให้จบก่อน
จนกระทั่งเรียนจบจึงได้เริ่มรับงานอีกครั้งหลังจากที่ห่างไปนาน โดยประเดิมด้วยละครฟอร์มใหญ่หลังข่าวช่อง 9 เรื่อง ขุนศึก โดยรับบทเป็น จำเรียง และเล่นละครอยู่ 4-5 เรื่อง ต่อมาผันตัวเองไปอยู่เบื้องหลัง ช่วงหนึ่งเปิดโปรดักชั่นเฮาส์ของตัวเองโดยทำงานร่วมกับน้องชาย ผลิตสารคดี สกู๊ปโฆษณา และรายการทีวี อยู่ระยะหนึ่ง 
ต่อมามีผลงานเป็นนักแต่งเพลง ผลงานเพลงที่แต่งชิ้นแรก เป็นเพลงประกอบโฆษณานมเปรี้ยว ดัชมิลล์ (ที่ฮิวโก้ เป็นพรีเซนเตอร์) และมีผลงานเพลงเป็นศิลปินอิสระ เพลงแนวป๊อบร็อก ชื่อวง Bloody Marry (บลัดดี้ แมรี่) และใน ปี 2015 มีผลงานเพลง เป็นศิลปินเพลงแนวอิเล็คทรอนิค (EDM) ชื่อวง Siix Degrees (ซิกซ์ ดีกรี) กับค่ายเพลงโซนิคบูม มีผลงานเพลง หยุดไม่ไหว และ เพลง อาณาจักร 
ผลงานแต่งเพลงเช่น เพลง คำว่า..แม่, เพลง ทำดีให้พ่อดู (ศิลปิน AF) ฯลฯ
ผลงาน.
<templatestyles src="Reflist/styles.css" />
แหล่งข้อมูลอื่น.
http://www.facebook.com/angiewasa
ฉนวนอาคาร

ฉนวนอาคาร  มีความหมายอย่างกว้างๆ ถึงวัสดุทุกชนิดภายในอาคารที่ใช้เป็นฉนวนความร้อนสำหรับวัตถุประสงค์ใช้งานต่างๆ กัน (อาจหมายถึงการป้องกันความร้อนหรือความเย็นก็ได้) นอกจากนี้ยังมีความหมายรวมถึงฉนวนที่ใช้ในการป้องกันเสียง (acoustic insulation) ป้องกันไฟลาม (fireproofing) และป้องกันการกระแทก (impact insulation) เช่นในกรณีของอุตสาหกรรมบางประเภทที่มีความสั่นสะเทือนสูง การเลือกฉนวนอาคารบ่อยครั้งจะเลือกเพื่อให้ครอบคลุมความต้องการใช้งานหลายๆ ประเภทดังกล่าวข้างต้น
อั้งยี่ ลูกผู้ชายพันธุ์มังกร

<ns>0</ns>
 <revision>
 <parentid>12269371</parentid>
 <timestamp>2025-05-03T04:58:10Z</timestamp>
 <contributor>
 <ip>2001:FB1:3F:D916:B0A5:20EB:147B:F69F</ip>
 </contributor>
 <origin>12291075</origin>
 <model>wikitext</model>
 <format>text/x-wiki</format>
อั้งยี่ ลูกผู้ชายพันธุ์มังกร ภาพยนตร์แอ็คชั่นทุ่มทุนสร้างระหว่างไทย - ไต้หวัน พ.ศ. 2543 นำแสดงโดย อำพล ลำพูน, หลินจื้ออิง, ฌัชชา รุจินานนท์, เมธี อมรวุฒิกุล, อู๋เฉินจวิน, อภิชาติ ชูสกุล, ทองขาว ภัทรโชคชัย กำกับโดย นพพร วาทิน
เรื่องย่อ.
ในปี พ.ศ. 2480 ได้มีกลุ่มอิทธิพลชาวจีนที่เรียกตัวเองว่า อั้งยี่ รวมตัวกันก่อตั้งเป็นสมาคมลับเพื่อปกครองชาวจีนที่อาศัยอยู่ในเมืองไทย ซึ่งในเวลานั้น 2 สมาคมที่มีอิทธิพลมากและเป็นที่รู้จักกันดี คือ สมาคมตั้งกงสีกับสมาคมซานเตี้ยม ซึ่งต่างมีข้อขัดแย้งและทะเลาะกันเรื่อยมา แค่ต้องรับมือกับฝ่ายตรงข้ามก็อ่วมอรทัยแล้วว หากแต่ว่าภายในสมาคมยังมีทั้งการเมืองและการหักหลังกันอีก โดย เล้ง (อำพล) หลักแดงของสมาคมซานเตี้ยมถูกคนในสมาคมโดยเฉพาะซานจู๊ (อภิชาติ) หักหลังจึงต้องย้ายสมาคมมาอยู่กับสมาคมตั้งกงสีเพื่อล้างแค้นซานจู๊ ซึ่งสุดท้าย แม้อั้งยี่จะเก่งกล้าแค่ไหนก็ตายเหมือนกับสามัญชนทั่วไป ปัจจุบันภาพยนตร์เรื่อง "อั้งยี่"เป็นอีกเรื่องในตำนานหนังกลางใจของโปรเจกต์ The Legend Collection หนังไทยน่าสะสม
เบอร์เกอร์คิง

เบอร์เกอร์คิง เป็นร้านอาหารประเภทแฮมเบอร์เกอร์ ก่อตั้งเมื่อวันที่ 4 ธันวาคม ค.ศ. 1954 สำนักงานใหญ่อยู่ที่พื้นที่ unincorporated Miami-Dade County รัฐฟลอริดา ประเทศสหรัฐอเมริกา เบอร์เกอร์คิง โอลด์ดิ้งเป็นชื่อบริษัทแม่ของเบอร์เกอร์คิง ในประเทศสหรัฐอเมริกา บริษัท ดำเนินการอยู่ภายใต้ชื่อเบอร์เกอร์คิงแบรนด์ ในขณะที่ชื่อ บริษัท ดำเนินการอยู่ในระดับสากลภายใต้แบนเนอร์ Burger King Corporation โดยในประเทศไทย เดอะ ไมเนอร์ ฟู้ด กรุ๊ป เป็นบริษัทผู้ได้รับเฟรนไชส์
สวัสดิภาพสัตว์.
หลังจากการเจรจากับซิเนอร์เจีย แอนิมอล องค์กรพิทักษ์สัตว์ เบอร์เกอร์ คิงก็ได้ประการนโยบายสั่งซื้อไข่ไก่จากฟาร์มปลอดกรง (cage-free) ซึ่งมีผลบังคับใช้กับทุกสาขาในประเทศไทยที่มีอยู่ รวมถึงสาขาในอนาคตซึ่งดำเนินการโดยไมเนอร์ อินเทอร์เนชั่นนัล ซึ่งเป็นเจ้าของแฟรนไชส์ของเบอร์เกอร์คิงแต่เพียงผู้เดียวในประเทศไทย
วิระ มาวิจักขณ์

ศาสตราภิชานวิระ มาวิจักขณ์ อดีตนายกสภาวิศวกร (วาระปี พ.ศ. 2549-2552) อดีตวุฒิสมาชิกที่มาจากการสรรหา (วาระปี พ.ศ. 2551-2554) อดีตอธิบดีกรมโรงงานอุตสาหกรรม กระทรวงอุตสาหกรรม ก่อนเกษียณอายุราชการในปี พ.ศ. 2546 นายวิระ มาวิจักขณ์ จบการศึกษาระดับปริญญาโททางด้าน chemical engineering จาก University of Texas Austin และ ปริญญาตรีสาขาวิศวกรรมศาสตร์ จากจุฬาลงกรณ์มหาวิทยาลัย สูงกว่าปริญญาตรี Certificate, RVB., DELFT : เนเธอร์แลนด์, ADV. Trainning in Industrial Management และ สำนักงาน ก.พ. หลักสูตรนักบริหารระดับสูง รุ่นที่ 23 นายวิระ มาวิจักขณ์สมรสและมีบุตรธิดาจำนวน 4 คน
นายวิระ มาวิจักขณ์ เป็นผู้เชี่ยวชาญทางด้านสารเคมี โดยเฉพาะวัตถุมีพิษ โดยมีประสบการณ์จากการคลุกคลีกับโรงงานอุตสาหกรรม ซึ่งเป็นโรงงานผลิตสีของครอบครัวมาตั้งแต่เด็กๆ ในสมัยที่ทำงานที่กรมโรงงานอุตสาหกรรม นายวิระ มาวิจักขณ์ จึงมีบทบาทสำคัญในการปรับปรุง พ.ร.บ. วัตถุอันตราย การแก้ไขปัญหาข้อขัดแย้งระหว่างโรงงานและชาวบ้านในชุมชนมาบตาพุด รวมทั้งเป็นผู้บุกเบิกในการพัฒนารบบโรงงานรีไซเคิลกากสารพิษจากโรงงานหลังจากเกษียณอายุราชการ นายวิระ มาวิจักขณ์ได้หันมาทำงานให้กับองค์กรวิชาชีพ โดยได้เข้าร่วมเป็นคณะกรรมการสภาวิศวกรครั้งแรกในปี พ.ศ. 2548 และได้รับเลือกให้เป็นนายกสภาวิศวกร วาระปี พ.ศ. 2549-2552 และนายกสมาคมวิศวกรความปลอดภัยไทย
ขุนวรเทพีพลารักษ์ (แม้น จวบสินเอี่ยม)

<br>
ขุนวรเทพีพลารักษ์ (แม้น จวบสินเอี่ยม)
ประวัติ.
ประวัติท่านขุนวรเทพีพลารักษ์นั้นแต่เดิมมามิได้มีผู้ใดเรียบเรียงไว้เพราะ ไม่มีทายาท มีแต่ผู้จัดกามรดกตามพินัยกรรม ซึ่งปัจจุบันได้มีชีวิตอยู่เพียง ๑ คน ในจำนวนผู้จัดการมรดกตามพินัยกรรม ๓ คน ได้สอบถามจากท่านผู้จัดการมรดกแล้ว ไม่สามารถให้รายละเอียดได ้เพียงแต่ทราบได้จากหลักฐานตามพินัยกรรม ซึ่งท่านได้ทำไว้เมื่อวันที่ ๑ มกราคม พ.ศ. ๒๕๐๖ ระบุว่าขณะนั้นท่านอายุได้ ๘๘ ปี จึงคาดว่าท่านคงเกิดประมาณ พ.ศ. ๒๔๑๘ ท่านเข้ารับราชการเป็นมหาดเล็กมาตั้งแต่สมัยรัชกาลที่ ๕ มีหน้าที่ดูแลเจ้านายฝ่ายใน คอยจัดเตรียมเครื่องต้นเวลาเจ้านายจะเสด็จสถานที่ต่างๆ และปฏิบัติหน้าที่อยู่ในพระราชวังจนกระทั่งเกษียณอายุราชการต่อมาได้พัก อาศัยอยู่บ้านเลขที่ ๑๗๑ ถนนสามัคคี ตำบลตลาดพลู อำเภอธนบุรี จังหวัดธนบุรี<br>
ท่านขุนวรเทพีพลารักษ์เป็นคนใจดี มีความประหยัดในการใช้จ่ายส่วนตัวเป็นอันมาก แต่มีศรัทธาบริจาคทรัพย์เพื่อการกุศลตลอดมา และมีเมตตาแจกสตางค์ให้เด็กๆ ที่อยู่ใกล้เคียงเป็นประจำ ท่านพักอยู่ตามลำพังคนเดียวโดยไม่มีทายาทสืบสกุล เป็นคนอนุรักษ์ ของใช้เก่าเป็นจำนวนมาก ด้วยเหตุที่เป็นคนใจดี เป็นที่เคารพนับถือของชาวบ้านละแวกตลาดพลูโดยทั่วกัน<br>
ผลงาน.
จากการค้นพบพินัยกรรม ทราบว่าท่านมีที่ดินอยู่ประมาณ ๘ แปลง ได้ทำพินัยกรรมมอบให้เป็นที่สร้างโรงเรียน และเป็นกรรมสิทธิ์ของโรงพยาบาล นอกจากนี้มีเครื่องเงินจำนวนมากได้ทำพินัยกรรมมอบให้เป็นพิพิธภัณฑ์สถานแห่ง ชาติ กรมศิลปากร สำหรับที่ดินจำนวน ๘ แปลงนี้ ได้ทำพินัยกรรมมอบให้กระทรวงศึกษาธิการจำนวน ๒ แปลง รวมเป็นเนื้อที่ ๔ ไร่ ๓๔ ตารางวา โดยมีวัตถุประสงค์ให้จัดตั้งเป็นสถานศึกษา ซึ่งเป็นที่ตั้งโรงเรียนธนบุรีวรเทพีพลารักษ์ พร้อมกับบริจาคเงินไว้อีกจำนวน ๑,๒๐๐,๐๐๐ บาท โดยมีวัตถุประสงค์ เพื่อพัฒนาโรงเรียน
เมื่อ พ.ศ. ๒๕๐๘ ขุนวรเทพีพลารักษ์ ได้มีจิตศรัทธาสร้างอาคารเรียนเป็นตึกชั้นครึ่ง กว้าง ๘.๒๕ เมตร ยาว ๒๕ เมตร ๓ ห้องเรียน ราคาค่าก่อสร้าง ๑๔๓,๐๐๐ บาท (หนึ่งแสนสี่หมื่นสามพันบาทถ้วน)ให้กับโรงเรียนวัดราชคฤห์ ใช้เป็นสถานที่ศึกษาเพิ่มเติม เมื่อวันที่ ๑๒ ธันวาคม ๒๕๐๘ โดยมีขุนนิเทศดรุณการเป็นผู้รับมอบ แต่ในปีพ.ศ. ๒๕๑๙ กรุงเทพมหานครสร้างอาคารเรียน ๓ ชั้น โดยรื้ออาคารเรียนทรงปั้นหยา อาคารเรียน แบบ ๒๐๐ และอาคารเรียนของขุนวรเทพีพลารักษ์ออก ใช้งบประมาณ ๑,๓๑๐,๐๐๐ บาท (หนึ่งล้านสามแสนหนึ่งหมื่นบาทถ้วน)
เมื่อปี พ.ศ. ๒๕๑๒ ท่านได้เข้ารับการรักษาตัวในโรงพยาบาลสมเด็จพระปิ่นเกล้า เป็นเวลาประมาณ ๒ เดือน จนถึงแก่กรรมด้วยโรคชรา รวมอายุได้ ๙๔ ปี
คณะรัฐมนตรีไทย คณะที่ 58

คณะรัฐมนตรีไทย คณะที่ 58 (24 กันยายน – 19 ธันวาคม พ.ศ. 2551) หรือที่รู้จักกันในชื่อ คณะรัฐมนตรีสมชาย (ครม.สมชาย 1)
นายสมชาย วงศ์สวัสดิ์ เป็นนายกรัฐมนตรี ตามประกาศพระบรมราชโองการ เมื่อวันที่ 18 กันยายน พ.ศ. 2551 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงลงพระปรมาภิไธยในประกาศ โดยมีนายชัย ชิดชอบ ประธานสภาผู้แทนราษฎร เป็นผู้ลงนามรับสนองพระบรมราชโองการ และในวันที่ 24 กันยายน พ.ศ. 2551 ได้มีพระบรมราชโองการโปรดเกล้าโปรดกระหม่อม แต่งตั้งคณะรัฐมนตรี โดยมี นายสมชาย วงศ์สวัสดิ์ นายกรัฐมนตรี เป็นผู้รับสนองพระบรมราชโองการ
คณะรัฐมนตรีคณะนี้เป็นคณะแรกที่ไม่สามารถทำงานภายในทำเนียบรัฐบาลไทยได้ เนื่องจากทำเนียบรัฐบาลไทยในขณะนั้นถูกยึดโดยกลุ่มพันธมิตรประชาชนเพื่อประชาธิปไตย โดยได้ใช้ท่าอากาศยานดอนเมืองเป็นที่ทำการชั่วคราวจนสิ้นสุดวาระ
คำวิจารณ์.
หลังจากเจ้าหน้าที่ตำรวจ ใช้แก๊สน้ำตาในการสลายการชุมนุมของกลุ่มพันธมิตรประชาชนเพื่อประชาธิปไตย ที่หน้าอาคารรัฐสภา เมื่อวันที่ 7 ตุลาคม คณาจารย์ส่วนหนึ่งของสถาบันบัณฑิตพัฒนบริหารศาสตร์ (นิด้า) ได้ตั้งสมญานามแก่รัฐบาลชุดนี้ว่า "รัฐบาลมือเปื้อนเลือด"
วันที่ 28 พฤศจิกายน พ.ศ. 2551 อาจารย์ธีรยุทธ บุญมี อาจารย์ประจำคณะสังคมวิทยาและมานุษยวิทยา มหาวิทยาลัยธรรมศาสตร์ แถลงข่าวถึงสถานการณ์ทางการเมือง ที่มหาวิทยาลัยธรรมศาสตร์ ท่าพระจันทร์ พร้อมทั้ง ตั้งฉายารัฐบาลนายสมชาย วงศ์สวัสดิ์ นายกรัฐมนตรี ว่าเป็น "รัฐบาลชายกระโปรง"
การสิ้นสุดของคณะรัฐมนตรี.
เมื่อเวลา 12.30 น. ของวันที่ 2 ธันวาคม พ.ศ. 2551 ศาลรัฐธรรมนูญได้อ่านคำวินิจฉัยคดียุบพรรคพลังประชาชน พรรคชาติไทย และพรรคมัชฌิมาธิปไตย อันเนื่องมาจากกรณีทุจริตการเลือกตั้งของนายยงยุทธ ติยะไพรัช ภายหลังนายบรรหาร ศิลปอาชา หัวหน้าพรรคชาติไทย และนางอนงค์วรรณ เทพสุทิน หัวหน้าพรรคมัชฌิมาธิปไตย แถลงด้วยวาจาเสร็จสิ้นแล้ว โดยไม่รอพรรคพลังประชาชนไม่ได้ส่งตัวเข้าแถลงปิดคดีแต่อย่างใด
ต่อมา ศาลรัฐธรรมนูญได้อ่านคำวินิจฉัยในส่วนของพรรคพลังประชาชน ด้วยมติเอกฉันท์ 9 ต่อ 0 ให้ยุบพรรคพลังประชาชน และตัดสิทธิทางการเมืองหัวหน้าพรรค และกรรมการบริหารพรรค 5 ปี (รวม 37 คน) ทำให้สมชาย วงศ์สวัสดิ์ ในฐานะรักษาการหัวหน้าพรรคพลังประชาชน ต้องพ้นจากตำแหน่งนายกรัฐมนตรีโดยปริยาย โดยรัฐมนตรีที่ไม่ถูกตัดสิทธิ์ทางการเมือง 5 ปี ยังต้องปฏิบัติหน้าที่ต่อไปตามเดิม โดยแต่งตั้งให้ชวรัตน์ ชาญวีรกูล ปฏิบัติหน้าที่นายกรัฐมนตรี จนกว่าจะมีการลงมติเลือกนายกคนใหม่ และจนกระทั่งได้คณะรัฐมนตรีชุดใหม่
จากนั้นศาลรัฐธรรมนูญได้อ่านคำวินิจฉัยในส่วนของพรรคมัชฌิมาธิปไตย โดยมีมติให้ยุบพรรคมัฌชิมาฯ และตัดสิทธิทางการเมืองหัวหน้าพรรคและกรรมการบริหารพรรค 5 ปี (รวม 43 คน)
ต่อมาศาลรัฐธรรมนูญมีมติเสียงข้างมาก 8 ต่อ 1 ให้ยุบพรรคชาติไทยตามไปอีกพรรค โดยศาลฯได้วินิจฉัยว่ามีความผิดตามมาตรา 237 วรรค 2 และมาตรา 68 ตามกฎหมายรัฐธรรมนูญ ถือว่าเป็นข้อเท็จจริงที่ปฏิเสธไม่ได้ และกฎหมายได้เอาไว้เป็นเด็ดขาด แม้จะมีการโต้แย้งว่าหัวหน้าพรรคและกรรมการบริหารพรรคคนอื่นฟังไม่ขึ้น (รวม 29 คน)
ลำดับเหตุการณ์สงครามโลกครั้งที่สอง (1942)

เรียงลำดับเหตุการณ์เกี่ยวกับสงครามโลกครั้งที่สอง ในปี ค.ศ. 1942
 เรือบรรทุกอากาศยาน ยูเอสเอส ซาราโตกา ได้โจมตีทำลายเรือดำน้ำของญี่ปุ่นที่ชื่อว่า "I-6" ด้วยระยะห่าง 480 ไมล์ ทางตะวันตกเฉียงใต้ของเพิร์ลฮาร์เบอร์
หน่วยคอมมานโดอังกฤษได้เริ่มปฏิบัติการแชร์เรียท(Operation Chariot)โจมตีบนท่าเรือที่แซ็ง-นาแซร์ ฝรั่งเศส เรือ HMS Campbeltown ที่บรรจุไปด้วยระเบิดแบบสายชนวนตั้งเวลา, ได้พุ่งชนประตูเทียบท่าเรือและหน่วยคอมมานโดได้ทำลายส่วนอื่นๆของพื้นที่ทางทะเล ท่าเรือได้ถูกทำลายอย่างสิ้นเชิงและไม่สามารถใช้งานได้จนถึงปี ค.ศ. 1947 อย่างไรก็ตาม จำนวนราวประมาณสอง-สามส่วนของกองกำลังจู่โจมต้องพบกับความสูญเสีย
แพทย์แผนไทย

วิทยาลัยการแพทย์พื้นบ้านและการแพทย์ทางเลือก มหาวิทยาลัยราชฏักเชียงราย.
 วิทยาลัยการแพทย์พื้นบ้านและการแพทย์ทางเลือก มีจุดเริ่มต้นจากการวิจัยและพัฒนาองค์ความรู้การแำพทย์พื้นบ้านในมิติวัฒนธรรมสุขภาพ มาตั้งแตปี 2534 (World Decade-UNESCO) แต่วิจัยและพัฒนาระบบการแพทย์พื้นบ้านล้านนาอย่างจริงจังและ
เป็นรูปธรรม ตั้งแต่ปี 2543 ภายใต้การสนับสนุนอย่างต่อเนื่องจากสำนักงานกองทุนสนับสนุนการวิจัย (สกว.ภาค) จนสามารถทำการสังคายนาองค์ความรู้ และจัดทำตำราอ้างอิงกลางของระบบการแพทย์พื้นบ้านล้านนาและการชนเผ่าภาคเหนือ กระทั่งกลายมาเป็น
ทางเลือกหนึ่งของระบบบริการสุขภาพแห่งชาติในปัจจุบัน
ถนนแปลงนาม

ถนนแปลงนาม (อักษรโรมัน: Thanon Plaeng Nam) เป็นถนนสายหนึ่งในกรุงเทพมหานคร ตั้งอยู่ในย่านเยาวราช ในท้องที่แขวงสัมพันธวงศ์ เขตสัมพันธวงศ์ เดิมมีชื่อว่า "ตรอกป่าช้าหมาเน่า" เป็นถนนเส้นสั้น ๆ ระยะประมาณ 100 เมตร เชื่อมระหว่างถนนเจริญกรุงและถนนเยาวราช อยู่ตรงข้ามกับถนนพลับพลาไชย และอยู่ใกล้กับถนนผดุงด้าว หรือซอยเท็กซัส โดยอยู่ก่อนถึงแยกหมอมีจากถนนเจริญกรุง สาเหตุที่เรียกว่า ตรอกป่าช้าหมาเน่า ก็เนื่องมาจาก ในอดีตพื้นที่ของตรอกนี้คือจุดทิ้งขยะของย่านเยาวราช ใครที่ผ่านตรอกนี้ก็จะพูดเป็นเสียงเดียวกันว่า เหม็นเหมือนกลิ่นหมาเน่าหรือซากศพเน่า ต่อมาได้มีการตัดถนนเยาวราช ทางการได้เข้าปรับปรุงเปลี่ยนแปลงและกำจัดขยะออกไป และเปลี่ยนชื่อให้เป็นมงคลเป็น ซอยแปลงนาม และปรับปรุงขยายเป็นถนนในเวลาต่อมา 
บริเวณถนนแปลงนามนี้มีชาวไทยเชื้อสายจีนอาศัยอยู่เป็นจำนวนมาก และเป็นย่านการค้า ซึ่งในถนนแปลงนามนี้มีของต่าง ๆ ที่ขึ้นชื่อมากมาย เช่น เครื่องดนตรีจีน, ตะเกียงเจ้าพายุและของเก่า, เครื่องครัวจีน ในส่วนของร้านอาหารมีหลายอย่างที่หลากหลาย เช่น รังนกและหูฉลาม, หมูสะเต๊ะ, ข้าวต้มและอาหารตามสั่ง, ข้าวหมูแดง, ขนมจีบ, พระรามลงสรง และเป็นที่ตั้งของวัดมงคลสมาคม (อักษรเวียดนาม: Chùa Hội Khánh) ศาสนสถานในพุทธศาสนาแบบอนัมนิกาย
โรงเรียนศรีวิกรม์

โรงเรียนศรีวิกรม์ (Srivikorn School) เป็นโรงเรียนเอกชนขนาดกลาง ประเภทสามัญศึกษา ตั้งอยู่บนถนนสุขุมวิท แขวงพระโขนง เขตคลองเตย ก่อตั้งขึ้นเมื่อปี พ.ศ. 2506 โดย เฉลิมพันธ์ ศรีวิกรม์ และคุณหญิง ศศิมา ศรีวิกรม์ ปัจจุบันปิดกิจการ ตั้งแต่ปี 2560 พร้อมระบุว่า โรงเรียนฯจะปิดหลักสูตรสามัญ เมื่อสิ้นสุดปีการศึกษา 2559 ในเดือนกุมภาพันธ์ พ.ศ. 2560 และยืนยันว่าไม่ได้ปรับเป็นโรงแรมหรือคอนโดฯ ยังคงเป็นสถาบันการศึกษาเช่นเดิม เพียงแต่ปรับเปลี่ยนเป็นหลักสูตรนานาชาติ ซึ่งถือว่าเป็นการพัฒนาอีกระดับหนึ่ง
จารุจินต์ นภีตะภัฏ

ดร.จารุจินต์ นภีตะภัฏ (22 มกราคม พ.ศ. 2493 – 12 กันยายน พ.ศ. 2551) อดีตผู้อำนวยการพิพิธภัณฑ์ธรรมชาติวิทยา องค์การพิพิธภัณฑ์วิทยาศาสตร์แห่งชาติ หรือ อพวช. 
ประวัติ.
ดร.จารุจินต์ นภีตะภัฏ เกิดเมื่อ 22 มกราคม พ.ศ. 2493 ที่ริมคลองบางซื่อ สุขาภิบาลอนุสาวรีย์ จังหวัดพระนคร จบการศึกษาจากโรงเรียนวชิราวุธวิทยาลัย จบปริญญาโทด้านกีฏวิทยา จากมหาวิทยาลัยเกษตรศาสตร์ 
ดร.จารุจินต์ มีนิสัยชอบศึกษาสิ่งมีชีวิตต่าง ๆ มาตั้งแต่เด็ก ขณะศึกษาอยู่ปริญญาโทได้มาช่วยงานกับนายแพทย์บุญส่ง เลขะกุล เมื่อจบออกมาแล้วได้เข้าทำงานในสถาบันวิจัยวิทยาศาสตร์และเทคโนโลยีแห่งประเทศไทย
มีผลงานด้านการอนุกรมวิธานสิ่งมีชีวิตต่าง ๆ ทั้ง พืช แมลง นก ปลา สัตว์เลื้อยคลาน สัตว์ครึ่งบกครึ่งน้ำ พร้อมทั้งงานวิจัยและเขียนหนังสือรวบรวมรายชื่อสิ่งมีชีวิตต่าง ๆ ในประเทศไทย รวมทั้งค้นพบสิ่งมีชีวิตใหม่ ๆ จำนวนหนึ่ง และได้รับเกียรติตั้งตามชื่อของท่าน
ตำแหน่งสุดท้ายเป็นผู้อำนวยการพิพิธภัณฑ์ธรรมชาติวิทยา องค์การพิพิธภัณฑ์วิทยาศาสตร์แห่งชาติ ของกระทรวงวิทยาศาสตร์และเทคโนโลยี งานสุดท้ายที่ตั้งใจจะทำแต่ไม่สำเร็จเพราะเสียชีวิตเสียก่อน คือการออกหนังสือรวบรวมรายชื่อนกทั้งหมดที่พบในประเทศไทย ชื่อ "Birds of Thailand"
ชีวิตส่วนตัว สมรสกับ นางจิราภา นภีตะภัฏ มีบุตรชายและบุตรสาวอย่าวละคน
ดร.จารุจินต์ นภีตะภัฏ เสียชีวิตอย่างกะทันหันเมื่อวันที่ 12 กันยายน พ.ศ. 2551 ด้วยการผ่าตัดถุงใต้ตาที่คลินิกศัลยกรรมแห่งหนึ่งที่ถนนเพชรบุรีตัดใหม่ โดยหมอได้ฉีดยาชาและยานอนหลับให้ แต่แล้วจู่ ๆ ชีพจรของดร.จารุจินต์ก็หยุดเต้นลงทันทีและเสียชีวิตลงบนเตียงผ่าตัด
โคลนนิ่ง คนก๊อปปี้คน

เรื่องย่อ.
นิวัฒน์ (อำพล ลำพูน) คนธรรมดาคนหนึ่งต้องผจญกับเหตุการณ์ไม่ธรรมดา เมื่อมีคนที่หน้าตาเหมือนเขาทุกประการทำร้ายและพยายามฆ่าเพื่อที่จะเข้ามาแทนที่และแย่งชิงทุกอย่าง ทั้งเพื่อน ครอบครัวและคนที่เขารักมากที่สุดคือเมย์ (สิริยากร พุกกะเวส) เขาจึงต่อสู้เพื่อทวงชีวิตซึ่งเขาเคยเป็นคืนมา พร้อมกับสืบหาความลับของชายลึกลับ b-7 (อำพล/มนุษย์โคลนนิ่ง) ว่าเกิดขึ้นมาได้อย่างไร?
หลังเข้าฉาย.
ภาพยนตร์เรื่องนี้ประสบความสำเร็จอย่างดียิ่ง ได้รับรางวัลตุ๊กตาทอง สาขานักแสดงฝ่ายชายยอดเยี่ยม , ตุ๊กตาเงิน สาขานักแสดงดาวรุ่งฝ่ายหญิงยอดเยี่ยม , รางวัลบันทึกเสียงยอดเยี่ยมจากสมาพันธ์ภาพยนตร์แห่งชาติ , รางวัลลำดับภาพยอดเยี่ยม จากชมรมวิจารณ์บันเทิง , 1 ใน 5 ภาพยนตร์ไทยที่เข้าร่วมประกวดในงานมหกรรมภาพยนตร์เอเชีย-แปซิฟิค ครั้งที่ 44
อุทยานแห่งชาติคลองลาน

อุทยานแห่งชาติคลองลาน เป็นอุทยานแห่งชาติในจังหวัดกำแพงเพชร มีพื้นที่มากกว่า 260,000 ไร่ หรือ (416 ตารางกิโลเมตร) มีพื้นที่ครอบคลุมถึง 4 ตำบลได้แก่ ตำบลคลองลานพัฒนา ตำบลคลองน้ำไหล ตำบลโป่งน้ำร้อน และตำบลสักงาม อำเภอคลองลาน ได้รับการจัดตั้งให้เป็นอุทยานแห่งชาติอย่างเป็นทางการในวันที่ 25 ธันวาคม พ.ศ. 2525 ภายในเขตอุทยานมีสถานที่ท่องเที่ยวที่น่าสนใจ อาทิ น้ำตกคลองลาน น้ำตกคลองน้ำไหล แก่งร้อยเกาะ เป็นต้น
ลักษณะภูมิประเทศ.
สภาพภูมิประเทศเป็นภูเขาสูงสลับซับซ้อน ด้านทิศตะวันออกเป็นที่ราบ ดินร่วนปนทราย ภูเขาแต่ละลูกเชื่อมโยงติดต่อกับขุนคลองลานซึ่งเป็นจุดสูงสุดในบริเวณนี้ สูงจากระดับน้ำทะเลประมาณ 1,439 เมตร สภาพป่าสมบูรณ์ เป็นป่าต้นน้ำลำธาร ต้นกำเนิดของแม่น้ำหลายสาย เช่น คลองขลุง คลองสวนหมาก ไหลรวมกันลงสู่ แม่น้ำปิง
ลักษณะภูมิอากาศ.
มีอุณหภูมิเฉลี่ยตลอดปีประมาณ 27 องศาเซลเซียส 
ทรัพยากรป่าไม้และสัตว์ป่า.
สภาพป่าไม้ในอุทยานแห่งชาติคลองลาน ประกอบด้วย ป่าดงดิบแล้ง ขึ้นที่ระดับความสูงมากกว่า 500 เมตร ป่าเบญจพรรณประมาณร้อยละ 13.33 ของพื้นที่อุทยาน ส่วนใหญ่เป็นป่าเบญจพรรณผสมป่าดงดิบร้อยละ 35.60 ของพื้นที่อุทยาน นอกจากนี้ยังมีป่าเต็งรัง พบในระดับความสูงประมาณ 400–600 เมตร และป่าไผ่ เป็นต้น
พบสัตว์เลี้ยงลูกในอุทยานแห่งชาติคลองลานทั้งหมด 92 ชนิด พบนกทั้งหมด 82 ชนิด สัตว์สะเทินน้ำสะเทินบก 26 ชนิด สัตว์เลื้อยคลาน 35 ชนิด และปลา 30 ชนิด โดยมีสัตว์ที่ใกล้จะสูญพันธุ์เด่นๆ คือ นากใหญ่ขนเรียบ ชะมดเช็ด แมวป่า เสือลายเมฆ เขียดหลังปุ่มที่ราบ กบนา และเต่าหวาย เป็นต้น
ออลบานี (รัฐนิวยอร์ก)

ออลบานี  เป็นเมืองหลวงของรัฐนิวยอร์ก อยู่ห่างจากเมืองนิวยอร์ก มาทางทิศเหนือประมาณ 219 กม. (136 ไมล์) ประชากรในเมืองออลบานีมี 99,224 คน ตามสำมะโน ค.ศ. 2020
ออลบานีตั้งชื่อเมืองตามกษัตริย์เจมส์ (ขณะที่เป็นดยุกแห่งออลบานี) ภายหลังจากที่อังกฤษได้ซื้อดินแดนจากชาวดัตช์ใน ค.ศ. 1664
แซนดีเอโก

แซนดีเอโก  เป็นเมืองใหญ่ที่ตั้งอยู่ที่บริเวณชายฝั่งแปซิฟิก ตอนใต้ของรัฐแคลิฟอร์เนีย ติดกับเส้นเขตแดนระหว่างสหรัฐอเมริกากับเม็กซิโก และห่างจากลอสแอนเจลิสไปทางใต้ประมาณ 190 กิโลเมตร
แซนดีเอโกเป็นเมืองที่ใหญ่ที่สุดเป็นอันดับสองของรัฐแคลิฟอร์เนีย และอันดับที่ 8 ในสหรัฐอเมริกา มีประชากรโดยประมาณ 1,394,928 คนในปี 2015 เมืองชายฝั่งนี้ตั้งอยู่ในซานดิเอโกเคาน์ตี ซึ่งอยู่ใกล้กับจุดศูนย์กลางทางเศรษฐกิจอย่างเมืองลาฮอยอา (La Jolla) และ คาร์ลสแบด (Carlsbad) จากการสำรวจของฟอร์บ เมืองซานดิเอโกนี้ก็อยู่อันดับ 5 ในเมืองที่รวยที่สุดในสหรัฐ อุตสาหกรรมหลักของซานดิเอโกคือ สิ่งทำมือ, การทหาร และการท่องเที่ยว
แวนคูเวอร์ (รัฐวอชิงตัน)

แวนคูเวอร์ (อังกฤษ : Vancouver) เป็นเมืองที่อยู่ในรัฐวอชิงตัน, สหรัฐอเมริกา ตั้งอยู่ทางตอนเหนือของแม่น้ำโคลัมเบีย มีประชากรประมาณ 162,400 คน
บางครั้งอาจสับสนระหว่างเมืองแวนคูเวอร์ (รัฐวอชิงตัน) กับเมืองแวนคูเวอร์ เมืองที่ใหญ่ที่สุดในรัฐบริติชโคลัมเบีย ประเทศแคนาดา เพราะมีชื่อเหมือนกัน
ซีแอตเทิล

ซีแอตเทิล  เป็นเมืองท่าบนชายฝั่งตะวันตกของสหรัฐ ตั้งอยู่ในคิงเคาน์ตี รัฐวอชิงตัน ถือเป็นเมืองที่ใหญ่ที่สุดในรัฐวอชิงตันและภูมิภาคแปซิฟิกตะวันตกเฉียงเหนือของอเมริกาเหนือ การสำมะโนครัวใน ค.ศ. 2019 เปิดเผยว่าเขตมหานครซีแอตเทิลมีประชากร 4.02 ล้านคน นับเป็นเขตมหานครที่มีประชากรมากเป็นอันดับที่ 15 ของสหรัฐ ในเดือนกรกฎาคม ค.ศ. 2013 ซีแอตเทิลเป็นเมืองหลักที่เติบโตเร็วที่สุดในสหรัฐ และยังคงอยู่ในห้าอันดับแรกจากการจัดอันดับในเดือนพฤษภาคม ค.ศ. 2015 ด้วยอัตราการเติบโตร้อยละ 2.1 ต่อปี ซีแอตเทิลยังคงเป็นเมืองหลักที่เติบโตเร็วที่สุดในสหรัฐ ด้วยอัตราการเติบโตร้อยละ 21.1 ระหว่างปี ค.ศ. 2010 ถึง 2020 
ซีแอตเทิลตั้งอยู่บนคอคอดระหว่างพิวเจ็ตซาวนด์ในมหาสมุทรแปซิฟิกและทะเลสาบวอชิงตัน เป็นนครใหญ่ที่อยู่ทางทิศเหนือสุดของสหรัฐ อยู่ห่างจากชายแดนแคนาดาไปทางทิศใต้ประมาณ ซีแอตเทิลนับเป็นประตูการค้าหลักสู่เอเชีย โดยเป็นเมืองท่าที่ใหญ่เป็นอันดับที่ 4 ในอเมริกาเหนือในแง่ของการรองรับตู้บรรจุสินค้าใน ค.ศ. 2015
กลุ่มชนพื้นเมืองอเมริกันเข้ามาตั้งถิ่นฐานในพื้นที่ของซีแอตเทิลเมื่อ 4,000 ปีก่อนที่จะมีผู้ตั้งถิ่นฐานจากยุโรปเข้ามา อาร์เทอร์ เดนนี พร้อมด้วยคณะเดินทางของเขา ซึ่งรู้จักกันในชื่อพรรคพวกเดนนี เดินทางด้วยเรือใบ "เอ็กแซ็กต์" จากรัฐอิลลินอย ผ่านพอร์ตแลนด์ และมาถึงอัลไคพอยต์เมื่อวันที่ 13 พฤศจิกายน ค.ศ. 1851 ต่อมาได้มีการย้ายนิคมไปยังชายฝั่งทิศตะวันออกของอ่าวเอลเลียต และตั้งชื่อนิคมใหม่นี้ว่า "ซีแอตเทิล" ใน ค.ศ. 1852 เพื่อเป็นเกียรติแก่ท่านซีแอตเทิลซึ่งเป็นหัวหน้าเผ่าดูวามิชและซูควอมิช ปัจจุบัน ซีแอตเทิลมีประชากรเป็นจำนวนมากทั้งชาวพื้นเมือง ชาวสแกนดิเนเวีย ชาวเอเชีย และชาวแอฟริกันอเมริกัน นอกจากนี่ยังมีกลุ่มบุคคลที่มีความหลากหลายทางเพศ ซึ่งมีมากเป็นอันดับที่ 6 ของประเทศ
การทำไม้เคยเป็นอุตสาหกรรมหลักลำดับแรก ๆ ของเมือง แต่ในช่วงปลายศตวรรษที่ 19 เมืองกลายเป็นศูนย์กลางพาณิชยกรรมและการต่อเรือ และเป็นประตูสู่อะแลสกาในช่วงยุคการตื่นทองคลอนไดก์ ซีแอตเทิลเติบโตขึ้นอีกครั้งหลังสงครามโลกครั้งที่สองโดยมีส่วนจากการที่บริษัทโบอิงใช้เมืองนี้เป็นศูนย์กลางในการสร้างเครื่องบิน ต่อมาซีแอตเทิลพัฒนาเป็นศูนย์กลางทางเทคโนโลนีตั้งแต่ทศวรรษ 1980 โดยมีการก่อตั้งบริษัทไมโครซอฟท์ในพื้นที่นี้ บิลล์ เกตส์ซึ่งเป็นผู้ก่อตั้งไมโครซอฟท์ เป็นชาวซีแอตเทิลโดยกำเนิด บริษัทค้าปลีกทางอินเทอร์เน็ต แอมะซอนก่อตั้งที่ซีแอตเทิลใน ค.ศ. 1994 และสายการบินหลักอย่างอะลาสกาแอร์ไลน์ ให้บริการที่ท่าอากาศยานนานาชาติซีแอตเทิล–ทาโคมาซึ่งเป็นท่าอากาศยานหลักของเมือง การสตรีมของระบบซอฟต์แวร์ใหม่ นาโนเทคโนโลยี และบริษัทอินเทอร์เน็ต มีส่วนช่วยให้เกิดการฟื้นตัวทางเศรษฐกิจ ซึ่งทำให้ประชากรของเมืองเพิ่มขึ้นเกือบ 50,000 คนในช่วงระหว่าง ค.ศ. 1990 ถึง 2000
ซีแอตเทิลมีประวัติศาสตร์ทางดนตรีที่โดดเด่น โดยในช่วง ค.ศ. 1918 ถึง 1951 มีวงแจ๊สที่เล่นดนตรีกลางคืนบนถนนแจ็กสัน ตั้งแต่เขตไชนาทาวน์/นานาชาติไปจนถึงเขตเซ็นทรัล การเล่นดนตรีแจ๊สทำให้หลายคนมีเส้นทางอาชีพที่ดีขึ้น ไม่ว่าจะเป็น เรย์ ชาลส์, ควินซี โจนส์ และเออร์เนสไตน์ แอนเดอร์สัน ซีแอตเทิลยังเป็นบ้านเกิดของนักดนตรีร็อก จิมิ เฮนดริกซ์ และเป็นถิ่นกำเนิดของวงเนอร์วานา, เพิร์ลแจม, ซาวด์การ์เดน, อลิซอินเชนส์, ฟูไฟเตอส์ และดนตรีแนวกรันจ์
แกแล็คซี่แองเจล

แกแล็คซี่ แองเจล (; โรมาจิ: "Gyarakushī Enjeru")  เป็นเกมจีบสาวแนว sci-fi comady ที่สร้างโดยบริษัท BROCCOLI ถูกสร้างขึ้นในเดือนมิถุนายน ปี ค.ศ. 2000 (พ.ศ. 2543) โดยเริ่มแรกนั้นถูกใช้ชื่อว่า Project G.A. ส่วนทางด้านอนิเมะและมังงะจะถูกสร้างเป็นแนวcomady ที่มีทางเลือกหลากหลาย ขณะที่เกมส์จะมีความจริงจัง และเน้นไปทางromance/actionมากกว่า
อนิเมะ.
อนิเมะซีรีส์ ผลิตโดย BROCCOLI, แมดเฮาส์ and Bandai Visual เปิดฉายเป็นครั้งแรกที่ญี่ปุ่นโดย แอนิแมกซ์ ระหว่าง 7 เมษายน ค.ศ. 2001 ถึง 29 กันยายน ค.ศ. 2001 ต่อมาจึงได้มีภาคอื่นฉายตามกันมาซึ่งประกอบด้วยซี่รี่ย์ที่สอง ("Z") และซี่รีย์ที่สาม ("A", "AA" และ "S") และซี่รีย์ที่สี่ ("X") ในแต่ละตอนที่ฉายจะมีประมาณ 25 นาที โดยชื่อตอนแต่ละจะเป็นชื่อของอาหาร ซี่รีย์แรกถูกนำเสนอโดย Animax ส่วนซี่ย์ต่อๆมา ถูกนำเสนอโดย TV Osaka และสถานี TXN ในต่างประเทศนั้น ถูกนำเสนอโดย Animax โดนนำเสนอเป็นเครือข่ายโดยใช้ภาษาอังกฤษ โดยเครือข่ายดังกล่าวได้แก่ เอเชียตะวันออกเฉียงใต้ และ เอเชียใต้ นอกจากนี้ยังมีประเทศอื่นๆ ได้แก่ ฮ่องกง ไต้หวัน เกาหลีใต้ และ ลาตินอเมริกา
เนื้อเรื่อง.
เรื่องราวของ "Galaxy Angel" จะเป็นเรื่องราวของหน่วยงานที่ได้รับการสนับสนุนโดยรัฐบาล ที่มีชื่อว่า "Angel Troupe" (Angel-tai) มีหน้าที่หลักคือค้นหา เทคโนโลยีที่สาบสูญ (Lost Technology) เพื่อนำมาใช้งานต่างๆ
เวิ้งปีศาจ

เวิ้งปีศาจ เป็นภาพยนตร์แนวสยองขวัญ-ดราม่าสัญชาติไทย ผลงานการกำกับโดย "จรัญ วงษ์สัจจะ" กับการเปิดตำนานที่มีเรื่องราวความรักความแค้นของวิญญาณอาฆาตจากคนสองรุ่น คือรุ่นแม่สู่รุ่นลูก ซึ่งความแค้นได้ฝังวิญญาณสยองไว้ใต้ผืนน้ำ รอวันดับแค้นคนชั่วที่ก่อเวรก่อกรรมไว้อย่างสาหัส ออกฉายครั้งแรกเมื่อวันที่ 17 พฤษภาคม พ.ศ. 2550
เรื่องย่อ.
จันทร์ ซึ่งกลายเป็นผีนางพรายที่เต็มไปด้วยแรงอาฆาตหลังจากถูกกลุ่มของผู้ใหญ่ขุนข่มขืนและฆ่าตาย เข้ม ลูกชายกำนันขุน เกิดหลงรัก นวล ลูกสาวคนเดียวของจันทร์ และคิดจะจัดการกับนวล ผีนางพรายจึงออกปกป้องลูกสาวด้วยความอำมหิต ในขณะที่นวลเองก็ได้พบกับ ร.ต.ต.ศักดิ์ จนเกิดรักสามเส้าขึ้นระหว่าง นวล , ศักดิ์ , และสายพิณ สาวผู้เต็มไปด้วยความริษยา ที่ออกอุบายให้เข้มเข้ามาทำร้ายนวลจนถึงแก่ชีวิต นวลจึงกลับมาอีกครั้งในร่างของผีนางพราย และมุ่งกำจัดผู้คิดร้ายต่อเธออย่างสาสม
นักแสดง.
นักแสดงรับเชิญ
โรงเรียนแม่สายประสิทธิ์ศาสตร์

โรงเรียนแม่สายประสิทธิ์ศาสตร์ เป็นโรงเรียนมัธยมศึกษาขนาดใหญ่พิเศษของรัฐประจำอำเภอแม่สาย ตั้งอยู่ที่ตำบลเวียงพางคำ อำเภอแม่สาย จังหวัดเชียงราย ถือว่าเป็นโรงเรียนระดับมัธยมศึกษาของรัฐที่อยู่เหนือที่สุดของประเทศไทย
ปัจจุบันจัดการศึกษาระดับมัธยมศึกษารูปแบบสหศึกษา เป็นสถานมัธยมศึกษาขนาดใหญ่พิเศษ และเป็นส่วนราชการในบังคับของสำนักงานเขตพื้นที่การศึกษามัธยมศึกษาเชียงราย สำนักงานคณะกรรมการการศึกษาขั้นพื้นฐาน กระทรวงศึกษาธิการ มีสถานะเป็นนิติบุคคลตามกฎหมายว่าด้วยระเบียบบริหารราชการกระทรวงศึกษาธิการ
ประวัติ.
โรงเรียนแม่สายประสิทธิ์ศาสตร์ เปิดทำการสอน เมื่อวันที่ 19 พฤษภาคม 2512 โดยเริ่มแรกเปิดเป็นสาขาของโรงเรียนแม่จันวิทยาคม อำเภอแม่จัน ทั้งได้ความร่วมมือ ร่วมใจ จากประชาชนในท้องถิ่น โดยการสนับสนุนของ นายบรรจง ชูสกุลชาติ และนายธวัช สมสมาน นายอำเภอแม่สาย (ในขณะนั้น) ได้ชักชวนให้ประชาชนบริจาคเงิน จำนวน 53,198 บาท เพื่อสร้างอาคารเรียนชั่วคราว และจัดหาวัสดุครุภัณฑ์เพื่อใช้ประกอบการเรียนการสอน โดยทางอำเภอแม่สาย ได้อนุญาตให้ใช้ที่ดินอันเป็นกรรมสิทธิ์ของกรมการปกครอง ประมาณ 45 ไร่ ซึ่งได้รับความร่วมมือจากบริษัทหินสยามช่วยปรับปรุงบริเวณให้
ในปีการศึกษา 2513 ทางกรมวิสามัญ (เดิม) ได้แต่งตั้ง นางอุไรวรรณ วรพงษ์ ให้มาดำรงตำแหน่งครูใหญ่ และทางโรงเรียนได้เปิดดำเนินการของตนเองโดยใช้ชื่อว่า “โรงเรียนแม่สายประสิทธิ์ศาสตร์” และเริ่มได้รับการสนับสนุนทางด้านงบประมาณจากกรมสามัญศึกษา โดยก่อสร้างอาคารเรียนแบบ 212 และบ้านพักครู
ในปีการศึกษา 2514 โรงเรียนได้รับการพิจารณาให้เข้าอยู่ในโครงการปรับปรุงโรงเรียนมัธยมในชนบท (คม.ช.) รุ่นที่ 8 โดยได้รับความช่วยเหลือจาก กรมสามัญศึกษา และในปีนี้ได้รับงบประมาณ ก่อสร้างโรงฝึกงานอุตสาหกรรมศิลป์ และบ้านพักครูเพิ่มขึ้น
ในปีการศึกษา 2517 กรมสามัญศึกษาได้มีคำสั่งยุบโรงเรียนแม่สาย (ประถมปลาย) สังกัดกองการประถมศึกษา มารวมเข้ากับโรงเรียน โดยโอนอัตรากำลังครู – อาจารย์ นักเรียน ภารโรง และอาคารสถานที่ทั้งหมดเป็นของโรงเรียน ทำให้มีอาคาร เรียน จำนวนครู – อาจารย์เพิ่มมากขึ้น สำหรับนักเรียนชั้นประถมปลายที่ยังเหลืออยู่นั้น ได้ใช้ชื่อโรงเรียนบ้านสันโค้งเชียงรายจรูญราษฎร์ และหมดไป ในปีการศึกษา 2518
สถาบันศิลปะดึสเซิลดอร์ฟ

สถาบันศิลปะดึสเซิลดอร์ฟ  คือโรงเรียนศิลปะแห่งเมืองดึสเซิลดอร์ฟ ประเทศเยอรมนี ที่มีชื่อเสียงไปทั่วโลกจากศิลปินศิษย์เก่าชื่อ Joseph Beuys
ประวัติ.
สถาบันแห่งนี้ก่อตั้งตั้งแต่ปี ค.ศ. 1762 จากโรงเรียนสอนวาดภาพโดย Lambert Krahe (1710 - 1790), ในปี ค.ศ. 1773 เปลี่ยนมาเป็น สถาบันจิตรกรรม, ประติมากรรมแห่งเอิร์ลแห่งพาเลไทน์ (Academy of drawing, painting and sculpturing of the Earls of Palatine)
ในยุคสงครามนโปเลียน สถาบันแห่งนี้ถูกย้ายไปตั้งอยู่ที่เมืองมิวนิก รัฐบาลปรัสเซียผู้ที่ยึดครองภูมิภาคนี้หลังจากนโปเลียนยอมแพ้สงคราม ได้สร้างสถาบันศิลปะในพระบรมราชูปถัมป์ (Royal Art Academy) ขึ้นมาใหม่ในเมืองดึสเซิลดอร์ฟใน ค.ศ. 1822 
ในปีค.ศ. 1850 สถาบันแห่งนี้เป็นที่รู้จักอย่างกว้างขวางจากนานาชาติ สถาบันแห่งนี้ (The "Düsseldorfer Malerschule") เคยมีชื่อเสียงอย่างมากจากเอกลักษณ์เฉพาะตัวของการวาดภาพภูมิทัศน์ชนบท มีนักศึกษาจำนวนมากจากสแกนดิเนเวีย รัสเซีย และสหรัฐอเมริกาเข้ามาศึกษาศิลปะในสถาบันแห่งนี้
เชียงเฮงเส็ง

ร้านเชียงเฮงเส็ง เป็นร้านขายตะเกียงที่มีชื่อเสียงมากร้านหนึ่ง ร้านเชียงเฮงเส็งเคยลงหนังสือและออกรายการโทรทัศน์มากมาย นอกจากนี้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารียังเคยเสด็จมาที่ร้านแห่งนี้ ในวันที่ 2 กุมภาพันธ์ พ.ศ. 2546 ซึ่งเป็นวันหลังวันตรุษจีน 1 วันของปีนั้นด้วย
ประวัติ.
ร้านเชียงเฮงเส็ง เป็นร้านที่ขายและรับซ่อมตะเกียง ก่อตั้งขึ้นประมาณปี พ.ศ. 2480 โดย นายบุญนำ เปรมพูลสวัสดิ์ ตั้งอยู่ที่บ้านเลขที่ 17 ถนนแปลงนาม เขตสัมพันธวงศ์ กรุงเทพมหานคร
ตำนานเชียงเฮงเส็ง.
ร้านเชียงเฮงเส็ง (เยาวราช ถนนแปลงนาม) ในยุคสมัยที่ไฟฟ้าก้าวเข้ามาเป็นแหล่งที่ให้แสงสว่าง จนตะเกียงผู้เคยให้แสงสว่างต้องถอยร่นกลับไปอยู่ในซอกมุมเล็กๆของพิพิธภัณฑ์เก่าๆ หรือแม้กระทั่งถูกทำลายหายไปกับกาลเวลา ไม่น่าเชื่อว่าจะยังมีร้านขายและรับซ่อมตะเกียงที่ยังคงยืนหยัดมาได้ถึงวันนี้ ย้อนไปเมื่อปี พ.ศ. 2480 บุญนำ เปรมพูลสวัสดิ์ หรือ หน่ำเชียง เริ่มต้นจากการเป็นลูกจ้างร้านตะเกียง จนขยับขยายกลายมาเป็นเจ้าของร้านตะเกียงของตัวเองในที่สุด ด้วยการบริการที่จริงใจจึงทำให้มีลูกค้ามากมาย ในระยะแรกมีตะเกียงนำเข้าจากต่างประเทศ จนมาถึงการผลิตเองภายใต้ชื่อยี่ห้อ Moda และได้ปิดตัวไปแล้วตามความนิยมที่ลดลงไป แต่ในวันนี้ ทายาทรุ่นต่อๆมา ก็ยังคงทำหน้าที่ซ่อมและขายตะเกียงให้กับนักสะสม ซึ่งบัดนี้ตะเกียงทั้งรุ่นเก่าและรุ่นใหม่ ได้กลายมาเป็นเครื่องประดับตกแต่งมากกว่าคุณประโยชน์ที่ให้แสงสว่าง
กำหนดการเชิงเส้น

กำหนดการเชิงเส้น เป็นคณิตศาสตร์ประยุกต์แขนงหนึ่งที่คิดค้นขึ้นมาประมาณ พ.ศ. 2482 โดย Leonid Kantorovich เพื่อแก้ปัญหาให้เป็นไปตามจุดประสงค์ของมนุษย์ โดยมีแนวคิดที่ว่า ให้เพียงพออย่างสูงสุดในทรัพยากรที่มีจำกัด สามารถใช้คำนวณเพื่อแก้ปัญหาได้หลายอย่าง เช่น คำนวณการผลิตสินค้าให้ได้มากที่สุด แต่เสียค่าใช้จ่ายน้อยที่สุด, หาวิธีการเคลื่อนย้ายทหารให้มากที่สุดโดยที่เสียค่าใช้จ่ายน้อยที่สุด, ผลิตสินค้าจำนวนน้อยที่สุด แต่ทำกำไรได้มากที่สุด หรือหาว่า หากบริษัทหนึ่งผลิตสินค้า 2 ประเภท ต้องผลิตอย่างละกี่ชิ้นจึงจะได้กำไรสูงสุด เป็นต้น
กำหนดการเชิงเส้น จะอยู่ในรูปแบบทางคณิตศาสตร์ของสมการเชิงเส้นและอสมการเชิงเส้น แล้วหาค่าสูงสุด ต่ำสุดของฟังก์ชันที่สอดคล้องกับสมการ (และอสมการ) ที่กำหนด ตัวแบบคณิตศาสตร์ประกอบด้วย
เขื่อนลำพระเพลิง

เขื่อนลำพระเพลิง สร้างขึ้นตั้งแต่ปี พ.ศ. 2505 โดยกั้นน้ำที่ภูเขาโซ่ และภูเขาหลวงที่ประชิดกันบริเวณบ้านบุหัวช้าง ตำบลตะขบ อำเภอปักธงชัย จังหวัดนครราชสีมา เพื่อกักเก็บน้ำไว้ใช้ประโยชน์ในการเกษตรกรรม และป้องกันอุทกภัย เขื่อนนี้เปิดใช้เมื่อปี พ.ศ. 2510 อยู่ในความดูแลของกรมชลประทาน กระทรวงเกษตรและสหกรณ์
ลักษณะของเขื่อนเป็นทะเลสาบยาวไปตามลำน้ำ จากหน้าเขื่อนประมาณ 21 กิโลเมตร สามารถกักเก็บน้ำได้ถึง 320 ล้านลูกบาศก์เมตร และเหนือเขื่อนมีอาณาเขตรับน้ำกว้างถึง 807 ตารางกิโลเมตร โดยทะเลสาบเหนือเขื่อนนั้นมีภูมิประเทศที่สวยงาม สองฟากฝั่งมีป่าไม้เขียวขจีร่มรื่น ตอนต้นแม่น้ำมีน้ำตกคลองกี่ น้ำตกขุนโจร น้ำตกละอองชมพู ทำให้เขื่อนลำพระเพลิงเป็นสถานที่ท่องเที่ยวยอดนิยมสำหรับผู้ที่ต้องการมาพักผ่อน ตกปลา ตากอากาศชมวิวทิวทัศน์ริมอ่างเก็บน้ำ และเป็นสถานที่ท่องเที่ยวสำคัญแห่งหนึ่งของอำเภอปักธงชัย และจังหวัดนครราชสีมา
การเดินทาง.
ใช้ทางหลวงหมายเลข 304 (กบินทร์บุรี-ปักธงชัย) จากจังหวัดนครราชสีมา เข้าอำเภอปักธงชัยไปประมาณ 4 กิโลเมตร จะพบสี่แยก เลี้ยวขวาเข้าไปประมาณ 28 กิโลเมตร จะถึงที่ทำการเขื่อนลำพระเพลิง ซึ่งมีบ้านพักรับรอง ห้องประชุม และสิ่งอำนวยความสะดวกให้แก่นักท่องเที่ยวไว้พร้อม
นักท่องเที่ยวสามารถเช่าเหมาเรือหางยาวไปชมบรรยากาศภายในอ่างเก็บน้ำ เที่ยวน้ำตกคลองกี่หรือน้ำตกขุนโจนได้ โดยใช้เวลาไป-กลับประมาณ 3-4 ชั่วโมง
Pancake

<ns>0</ns>
 <revision>
 <timestamp>2008-09-22T08:49:04Z</timestamp>
 <contributor>
 <username>Love Krittaya</username>
 </contributor>
 <minor />
 <comment>เปลี่ยนทางมาที่แพนเค้ก ด้วย</comment>
 <origin>1373968</origin>
 <model>wikitext</model>
 <format>text/x-wiki</format>
พจน์ ใจชาญสุขกิจ

ดร.พจน์ ใจชาญสุขกิจ เป็นชาวจังหวัดสมุทรสงคราม สำเร็จการศึกษา ปริญญาตรี ทางด้านโสตทัศนศึกษา และสื่อสารมวลชน ปริญญาโท ทางด้านบริหารธุรกิจ การจัดการการเงิน การตลาด และพัฒนาสังคม ปริญญาเอก ทางด้านการบริหาร การจัดการดุษฎีบัณฑิตด้านการจัดการสื่อสาร ผ่านการศึกษา อบรม ดูงาน ด้านการบริหารองค์กร การสื่อสารเชิงกลยุทธ์ การประชาสัมพันธ์ สื่อสารมวลชน การบริหารสื่อวิทยุ โทรทัศน์ หนังสือพิมพ์ สำนักข่าว การผลิตและบริหารสื่อดิจิทัล จากสถาบันชั้นนำทั้งในและต่างประเทศ
เป็นนักวิชาการด้านการสื่อสาร นักบริหารและพัฒนา ที่มีบทบาทคนหนึ่งของประเทศไทย มีผลงานวิจัย การเขียนหนังสือ ตำรา บทความ บทสารคดี รวมกว่า 300 ผลงาน มีความเชี่ยวชาญทั้งทางด้านยุทธศาสตร์องค์กร การสื่อสารเพื่อส่งเสริมงานเอกลักษณ์ของชาติ เชิดชูสถาบันหลัก ศิลปวัฒนธรรม การพัฒนาระบบการศึกษา สื่อสารองค์กร การสื่อสารทางการตลาด การบริหารความยั่งยืน การจัดการองค์กรเพื่อสังคม ด้วยประสบการณ์ที่หลากหลาย มีผลงานเป็นรูปธรรมทั้งในด้านวิชาการ การบริหาร การปฏิบัติ ทั้งจากองค์กรภาครัฐ และเอกชน รวมถึงโครงการระดับชาติเป็นจำนวนมาก
โชว์มียัวร์เลิฟ

"โชว์มียัวร์เลิฟ"  เป็นซิงเกิลพิเศษร่วมกันระหว่างบอยแบนด์สัญชาติเกาหลีใต้ 2 วงคือ ทงบังชินกี และซูเปอร์จูเนียร์ ออกวางจำหน่ายเมื่อวันที่ 15 ธันวาคม พ.ศ. 2548 และสามารถขึ้นไปถึงอันดับหนึ่งของชาร์ต โดยมียอดจำหน่ายกว่า 49,945 ชุด
ในท่อนแร็ปเป็นผลงานการเขียนของสมาชิกจากวงซูเปอร์จูเนียร์ได้แก่ ฮีช็อล, ชินดง และอึนฮย็อก
มิวสิกวิดีโอ.
มิวสิกวิดีโอ "Show Me Your Love" เริ่มจากที่สมาชิกจากวงทงบังชินกี และซูเปอร์จูเนียร์ ร่วมกันถ่ายภาพโปรโมตสำหรับฤดูหนาว และเริ่มที่จะมีท่าทีที่อิดโรยและเบื่อหน่าย ทงบังชินกีเป็นฝ่ายเริ่มร้องเพลงก่อน พวกเขาร้องเพลงภายใต้หิมะ ในโบสถ์ และสถานที่อื่นๆภายใต้บรรยากาศของเทศกาลคริสต์มาส
พันธุ์ธัมม์ ทองสังข์

พันธุ์ธัมม์ ทองสังข์ เป็นผู้กำกับภาพยนตร์ และผู้อำนวยการสร้างภาพยนตร์ มีชื่อเสียงจากการกำกับภาพยนตร์เรื่อง ไอ้ฟัก ในปี พ.ศ. 2547 และเรื่อง มะหมา 4 ขาครับ ในปี พ.ศ. 2550
พันธุ์ธัมม์ ทองสังข์ เข้าสู่วงการจากการเป็นผู้ช่วยของ ยุทธนา มุกดาสนิท เป็นผู้ช่วยผู้กำกับเรื่องคู่กรรม (2538) และจักรยานสีแดง (2540) เริ่มเป็นผู้อำนวยการสร้างร่วม ภาพยนตร์เรื่องกุมภาพันธ์ ในปี พ.ศ. 2546 และสัตว์ประหลาด! ในปี พ.ศ. 2547 และได้เป็นผู้กำกับภาพยนตร์อย่างเต็มตัวในเรื่อง ไอ้ฟัก สร้างจากนวนิยาย คำพิพากษา ของชาติ กอบจิตติ 
พันธุ์ธัมม์ มีงานแสดงรับเชิญในภาพยนตร์เรื่อง เฟรนด์ชิพ เธอกับฉัน รับบทเป็นผู้กำกับภาพยนตร์ซ้อนในเรื่อง มีมุกตลกพูดถึงการกำกับภาพยนตร์ว่า กำกับนักแสดงที่เป็นคน (แสดงโดย วรุฒ วรธรรม) ยากกว่ากำกับหมา แล้วเดินจากไปพร้อมกับ "มะขาม" หมาไทยหลังอานตัวเอกจากเรื่อง มะหมา 4 ขาครับ
พลิกตำนานรักใต้ทะเลลึก

พลิกตำนานรักใต้ทะเลลึก  เป็นภาพยนตร์สารคดี เกี่ยวกับการสำรวจซากเรืออาร์เอ็มเอส ไททานิกของนักวิทยาศาสตร์ กำกับโดย เจมส์ คาเมรอน นำแสดงโดยบิล แพกซ์ตัน ซึ่งเป็นเพื่อนสนิทกับคาเมรอน
ภาพยนตร์เรื่องนี้ถ่ายทำโดยใช้เรือดำน้ำดำสำรวจในสถานที่จริง บริเวณมหาสมุทรแอตแลนติกเหนือ โดยใช้กล้องถ่ายภาพระบบ IMAX 3D ออกฉายเมื่อวันที่ 11 เมษายน ค.ศ. 2003 เฉพาะที่โรงภาพยนตร์ไอแมกซ์ เป็นภาพยนตร์สามมิติเรื่องแรกของวอลต์ ดิสนีย์ และเป็นภาพยนตร์เรื่องแรกของคาเมรอน หลังจากภาพยนตร์เรื่อง ไททานิก
บิสกอตตี

บิสกอตตี  คือคำในภาษาอิตาลีซึ่งมีความหมายว่า "ขนมปังกรอบ" (บิสกิต) แต่ในอเมริกาเหนือ คำนี้ถูกนำไปเรียกขนมปังกรอบชนิดหนึ่ง
ที่มาและความหมายในภาษาอิตาลี.
"บิสกอตตี" (biscotti) เป็นรูปพหูพจน์ของคำว่า "บิสกอตโต" (biscotto) ซึ่งมีหมายรวมถึงขนมปังกรอบทุกประเภท มีต้นกำเนิดมาจากคำว่า biscoctus ซึ่งเป็นภาษาละตินที่ใช้ในยุคกลาง หมายความว่า "ผ่านการอบสองครั้ง" คำนี้ได้ถูกนำเข้าไปใช้ในภาษาอังกฤษเป็นคำว่า biscuit (บิสกิต) ผ่านทางช่วงรอยต่อการเปลี่ยนแปลงของภาษาฝรั่งเศส
ความหมายในอเมริกาเหนือ.
ในอเมริกาเหนือ บิสกอตตีหมายถึงบิสกิตชนิดหนึ่งซึ่งกลายมาจากบิสกอตตีที่แข็ง มีรสอัลมอนด์ จากแคว้นทัสกานีของอิตาลี เสิร์ฟกับไวน์ซานโต บิสกอตตีชนิดนี้ยังเป็นที่รู้จักในชื่อ "บิสกอตตีแห่งปราโต" จึงมีความเป็นไปได้ที่จะมีต้นกำเนิดอยู่ที่เมืองปราโตในแคว้นทัสกานี
บิสกอตตีแบบอเมริกันอันที่จริงแล้วคือคุกกี้กรอบที่มักจะมีถั่วหรือกลิ่นแอนิส (เครื่องเทศจำพวกโป๊ยกั้ก) ประกอบอยู่ สูตรพื้นฐานที่ใช้ทำประกอบไปด้วยแป้งสองส่วน น้ำตาลหนึ่งส่วน ผสมเข้าด้วยกัน ใส่ไข่จนส่วนผสมเกาะกันแข็ง ใส่ผงฟู เติมกลิ่น และใส่ส่วนผสมอื่น ๆ เช่นถั่วหรือช็อกโกแลต จากนั้นก็นำแป้งที่เป็นแผ่นหนาไปอบครั้งแรกประมาณ 25 นาที ตัดเป็นชิ้นและนำไปอบอีกครั้งโดยใช้เวลาน้อยกว่าเดิม ยิ่งใช้เวลาในการอบครั้งที่สองมากเท่าใด คุกกี้ก็จะแข็งขึ้นเท่านั้น
บิสกอตตีแบบอิตาลีมักจะรับประทานคู่กับไวน์ แต่บิสกอตตีแบบอเมริกันมักจะรับประทานคู่กับกาแฟแบบอิตาลี หรือเครื่องดื่มที่มีเอสเปรสโซยืนพื้น เช่น กัปปุชชีโนและลัตเต มากกว่า
สินเจริญ บราเธอร์ส

สินเจริญ บราเธอร์ส เป็นวงดนตรีสัญชาติไทย ประกอบด้วย 3 หนุ่มพี่น้อง บอม สุทธิศักดิ์, เบิ้ล ธีรยุทธ และบอย ธนัญชัย ทั้ง 3 คนเริ่มเล่นดนตรีมาตั้งแต่ยังเป็นเด็ก แล้วจึงมาตั้งวงดนตรีร่วมกับเพื่อน ๆ ที่ชื่อวง "ฟาง" รับเล่นตามงานอย่าง งานบวช งานแต่ง แต่สมาชิกก็แยกย้ายไป เหลือเพียง 3 พี่น้อง จากนั้นใช้เวลา 6 เดือนเพื่อทำเดโม่เทปส่งค่ายเพลง จนมีผลงานอัลบั้มแรกสังกัดอีเอ็มไอ ที่ชื่อ "สินเจริญ บราเธอร์ส" มีเพลงดังอย่าง สัญญา และรักเธอมียอดขายกว่า 1 แสนชุด แต่ด้วยปัญหานโยบายกับบริษัทแม่ ทำให้สินเจริญฯ ออกจากอีเอ็มไอมาทำงานชุดที่ 2 กับค่ายโซนี่ แต่ไม่ประสบความสำเร็จมากนัก
หลังจากนั้นทั้ง 3 คนมาทำงานในรูปแบบอื่น ใช้ชื่อในการแสดงว่า "กลุ่ม independence artist" เนื่องจากติดสัญญากับโซนี่ ที่ห้ามใช้ชื่อสินเจริญ บราเธอร์ส ไม่ว่าจะเป็นการเล่นดนตรีริมถนน, การรับจ้างตามงานต่าง ๆ, ทำรายการทีวี"สินเจริญเชิญแขก", ทำรายการวิทยุ103.5 FM ONE "สินเจริญ Breakfast Show" หลังจากนั้นในปี 2551 ออกผลงานชุดที่ 3 ในชื่อ "สินเจริญลายดอก" ภายใต้สังกัดวอร์เนอร์ มิวสิก ไทยแลนด์ ปัจจุบันจัดรายการวิทยุอยู่ที่คลื่น Mellow975 (FM 97.5 MHz) ทุกเช้าวันจันทร์ถึงวันศุกร์ ตั้งแต่เวลา 6 โมงเช้า ถึง 9 โมงตรง
อบีสกันดั้ม

ZGMF-X31S อาบีสกันดั้ม(ญี่ปุ่น:アビスガンダム ;อังกฤษ:Abyss Gundam) เป็นโมบิลสูทที่มีบทบาทสำคัญในการ์ตูนญี่ปุ่น อะนิเมะ โมบิลสูทกันดั้มซี้ดเดสทินี ออกแบบโดยคุนิโอะ โอคาวาระ
อาบีสกันดั้มเป็นหนึ่งในโมบิลสูทรุ่นเซคันด์สเตจของซาฟท์ เนื่องจากสนธิสัญญายูเนียสได้ห้ามใช้งานนิวตรอนแจมเมอร์แคนเซลเลอร์กับโมบิลสูท โมบิลสูทรุ่นเซคันด์สเตจจึงใช้วิธีชาร์จพลังงานให้แบตเตอรี่ด้วย "ระบบส่งพลังงานลำแสงดิวเทเรียม" ของยานมิเนอร์ว่าแทน เกราะเฟสชิฟท์อาเมอร์ของโมบิลสูทรุ่นเซคันด์สเตจยังได้รับการปรับปรุงเป็นวาริเอเบิลเฟสชิฟท์อาเมอร์ (Variable Phase Shift Armor - VPS)ที่พัฒนาต่อมาจากข้อมูลของเฟสชิฟท์อาเมอร์เปลี่ยนสีได้ของสไตรค์รูจ ซึ่งสามารถปรับค่าพลังงานที่ใช้และพลังป้องกันได้และจะทำให้สีเปลี่ยนไป ที่แตกต่างกันคือวาริเอเบิลเฟสชิฟท์อาเมอร์สามารถเปลี่ยนสีได้ระหว่างการต่อสู้ แต่สไตรค์รูจต้องทำการปรับแต่งก่อนทำการสู้รบ
จุดเด่น.
อาบีสกันดั้มเป็นโมบิลสูทที่ออกแบบมาเพื่อให้ใช้งานในการสู้รบทางน้ำ แต่ต่างจากโมบิลสูทแบบสะเทินน้ำสะเทินบกรุ่นก่อนๆของซาฟท์ที่สามารถใช้ในการสู้รบทั่วไปและใช้งานในอวกาศได้ อาบีสกันดั้มไม่ใช้ปืนคลื่นเสียงเป็นอาวุธเหมือนโมบิลสูทแบบสะเทินน้ำสะเทินบกรุ่นก่อนๆแต่ใช้อาวุธบีมปกติแทน เมื่อใช้ในการต่อสู้ทั่วไปจึงใช้งานเหมือนยูนิตยิงสนับสนุนระยะไกล ส่วนเมื่อใช้งานในน้ำจะแปลงร่างเป็นโมบิลอาเมอร์ที่สามารถเคลื่อนไหวในน้ำด้วยความเร็วสูงได้ ที่ไหล่ทั้งสองข้างของอาบีสกันดั้มเป็นโล่ขนาดใหญ่ซึ่งด้านในของโล่แต่ละข้างจะมีบีมแคนน่อนสามลำกล้องซึ่งเป็นอาวุธหลักในร่างโมบิลสูท ส่วนด้านนอกติดตั้งตอร์ปิโดลันเชอร์และปืนคู่ไว้ ที่หน้าอกมีบีมแคนน่อนอานุภาพสูงและด้านหลังจะมีบีมแคนน่อนแฝด "บาลาเอนารุ่นปรับปรุง"ซึ่งพัฒนาต่อมาจากพลาสม่าแคนน่อนของฟรีด้อมกันดั้ม
ในภาคเสริมกันดั้มซี้ด เดสทินีแอสเทรย์นั้นระบุว่าเดิมทีนั้นมีแผนใช้โครงสร้างแบบคอร์สเปลนเดอร์ของอิมพัลส์กันดั้มกับอาบีสกันดั้มแต่ถูกยกเลิกไป ซึ่งระหว่างการทดสอบที่แพลนท์ "อาเมอรี่วัน" นั้น อาบีสกันดั้มมีมาเล สเตราด์เป็นนักบินทดสอบ ซึ่งในกลุ่มนักบินทดสอบรุ่นแรกสี่คนนั้นมีเพียงมาเลและชิน อาสึกะที่ได้รับเลือกให้เป็นนักบินตัวจริง แต่มาเลถูกยิงบาดเจ็บสาหัสขณะที่หน่วยแฟนธอมเพนของกลุ่มพันธมิตรโลกได้บุกเข้าไปขโมยโมบิลสูทรุ่นเซคันด์สเตจ โดยอาล์ว นีเดอร์ได้เป็นผู้ขโมยและใช้งานอาบีสกันดั้มซึ่งกลุ่มพันธมิตรโลกได้ให้รหัสใหม่กับอาบีสกันดั้มเป็น RGX-02 อาบีสกันดั้มถูกทำลายในการต่อสู้กับอิมพัลส์กันดั้มของชิน อาสึกะที่หมู่เกาะครีตพร้อมกับที่อาล์วก็ได้เสียชีวิตไปด้วย
กราโนลา

กราโนลา  คืออาหารตะวันตกอย่างหนึ่งที่อาจจัดให้เป็นได้ทั้งอาหารเช้าจำพวกธัญพืชหรือเป็นขนมกินเล่นก็ได้ ประกอบไปด้วยข้าวโอ๊ต ถั่ว น้ำผึ้ง ผสมเข้าด้วยกันและอบจนกรอบ บางครั้งก็มีการเพิ่มผลไม้แห้ง ลูกเกด หรืออินทผลัมลงไปด้วย ถ้ามีการคนระหว่างอบ กราโนลาจะไม่เกาะกันมากนัก เหมาะสำหรับเป็นอาหารเช้า
กราโนลาให้พลังงานมาก (มีแคลอรีสูง) น้ำหนักเบา เก็บได้นาน จึงมักถูกนำไปเป็นเสบียงระหว่างการเดินทางเหมือนกับมูสลี
กราโนลาสามารถนำไปทานคู่กับโยเกิร์ต น้ำผึ้ง ผลไม้สด นม ซีเรียลอย่างอื่น หรือจะใช้แต่งหน้าขนมก็ได้
กราโนลาแบบแท่ง.
กราโนลาแบบแท่งหรือ "กราโนลาบาร์" (Granola bar) หรือบางครั้งเรียกว่า "ซีเรียลบาร์" คือกราโนลาที่ถูกอัดให้เป็นแท่งและนำไปอบ นิยมกินเป็นขนมหรืออาหารว่าง
ผู้ที่คิดค้นกราโนลาแบบแท่งขึ้นมาคือ สแตนลีย์ เมสัน
การเลือกตั้งผู้ว่าราชการกรุงเทพมหานคร พ.ศ. 2547

การเลือกตั้งผู้ว่าราชการกรุงเทพมหานคร พ.ศ. 2547 เป็นการเลือกตั้งผู้ว่าราชการกรุงเทพมหานครครั้งที่ 7 สืบเนื่องจากการดำรงตำแหน่งผู้ว่าราชการกรุงเทพมหานครของ สมัคร สุนทรเวช ดำรงตำแหน่งครบวาระ 4 ปี โดยการเลือกตั้งมีขึ้นเมื่อวันอาทิตย์ที่ 29 สิงหาคม พ.ศ. 2547 และต่อมาในวันที่ 2 กันยายน พ.ศ. 2547 คณะกรรมการการเลือกตั้งได้มีมติรับรองอภิรักษ์ โกษะโยธิน เป็นผู้ว่าราชการกรุงเทพมหานคร
สถานการณ์ก่อนการเลือกตั้ง.
สืบเนื่องจาก การเลือกตั้งผู้ว่าราชการกรุงเทพมหานคร พ.ศ. 2543 และ สมัคร สุนทรเวช จาก พรรคประชากรไทย ได้รับการเลือกตั้ง บัดนี้ ครบวาระการดำรงตำแหน่ง จึงเห็นสมควรให้มีการเลือกตั้ง ผู้ว่าราชการกรุงเทพมหานคร เสียใหม่ โดยกำหนดจัดการเลือกตั้ง ในวันที่ 29 สิงหาคม 2547
ระเบียบหลักเกณฑ์การสมัครรับเลือกตั้ง.
การเลือกตั้งครั้งนี้จัดขึ้นตาม พระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2545 ที่เพิ่งออกใหม่ และมีข้อกำหนดแตกต่างจากการเลือกตั้งครั้งที่ผ่านมาหลายประการ เช่น
ผู้สมัครรับเลือกตั้ง.
ในการเลือกตั้งผู้ว่าราชการกรุงเทพมหานคร ครั้งนี้ มีผู้สมัครรวมทั้งสิ้น 22 คน โดนมีผู้สมัครที่น่าสนใจ อาทิ 
ขณะที่ทางพรรคแกนนำรัฐบาล คือ พรรคไทยรักไทย มิได้ส่งผู้สมัครคนใดลงเลือกตั้ง (แต่โดยพฤติการณ์แล้วสนับสนุน ปวีณา หงสกุล อดีตสมาชิกสภาผู้แทนราษฎรแบบบัญชีรายชื่อ) 
ด้าน สมัคร สุนทรเวช ผู้ว่าราชการกรุงเทพมหานครคนก่อน ไม่ได้ลงสมัครรับเลือกตั้ง เพื่อดำรงตำแหน่งต่อ โดยเบนเข็มไปลงสมัครรับเลือกตั้งเป็น วุฒิสมาชิก กรุงเทพมหานคร
ผลการเลือกตั้ง.
คุณหญิงณฐนนท ทวีสิน ปลัดกรุงเทพมหานคร ในขณะนั้น สรุปผลการเลือกตั้งว่า จากจำนวนผู้มีสิทธิ์เลือกตั้งทั้งสิ้น 3,955,855 คน ออกมาใช้สิทธิทั้งหมด 2,472,486 คน คิดเป็นร้อยละ 62.5 ไม่ประสงค์ลงคะแนน 26,763 ราย บัตรเสีย 59,765 ใบ คิดเป็นร้อยละ 2.42 เขตที่มีผู้ออกมาใช้สิทธิมากที่สุดคือ เขตทวีวัฒนา จากจำนวนผู้มีสิทธิ 44,640 คน ออกมาใช้สิทธิ 30,541 คน คิดเป็นร้อยละ 68.42 ขณะที่เขตคลองเตย มีผู้ออกมาใช้สิทธิน้อยที่สุด จากจำนวนผู้มีสิทธิ 90,324 ออกมาใช้สิทธิ 47,111 คิดเป็นร้อยละ 52.16 โดยการการนับคะแนนและประมวลผลการเลือกตั้ง เสร็จสิ้นสมบูรณ์ เมื่อเวลา 03.18 น. ของวันที่ 30 สิงหาคม 2547
โดยผลการเลือกตั้งปรากฏว่าหมายเลข 1 อภิรักษ์ โกษะโยธิน จาก พรรคประชาธิปัตย์ ได้รับเลือกตั้งเป็นผู้ว่าราชการกรุงเทพมหานครด้วยคะแนนเสียง 911,441 คะแนน คิดเป็นร้อยละ 38.20 เอาชนะคู่แข่งสำคัญอย่าง ปวีณา หงสกุล จาก พรรคไทยรักไทย หมายเลข 7 ที่ได้รับคะแนนเสียงไป 619,039 คะแนน คิดเป็นร้อยละ 25.95
ปฏิกิริยาหลังจากการเลือกตั้ง.
มีการวิเคราะห์กันว่า ซึ่งการได้รับชัยชนะในครั้งนี้ของนายอภิรักษ์ และพรรคประชาธิปัตย์ ถือเป็นการท้าทายการผูกขาดอำนาจทางการเมืองของ พ.ต.ท.ทักษิณ ชินวัตร นายกรัฐมนตรีและหัวหน้าพรรคไทยรักไทย โดยถึงแม้ว่าทางพรรคไทยรักไทยเอง จะไม่ส่งผู้ใดลงสมัครรับเลือกตั้ง แต่ก็ให้การสนับสนุน ปวีณา หงสกุล แทน ซึ่งต่อมา นางปวีณาและพรรคไทยรักไทยได้ปฏิเสธว่าไม่เป็นความจริง
พระราชวรวงศ์เธอ กรมหมื่นชาญไชยบวรยศ

นายพันเอก พระราชวรวงศ์เธอ กรมหมื่นชาญไชยบวรยศ (25 กรกฎาคม พ.ศ. 2413 – 29 สิงหาคม พ.ศ. 2463) ประสูติเมื่อวันจันทร์ เดือน 8 แรม 13 ค่ำ ปีมะเมีย โทศก จุลศักราช 1232 ตรงกับวันที่ 25 กรกฎาคม พ.ศ. 2413 พระนามเดิมว่า พระบวรวงศ์เธอ พระองค์เจ้ากาญจโนภาสรัศมี เป็นพระราชโอรสในกรมพระราชวังบวรวิไชยชาญ ประสูติแต่จอมมารดาปริกเล็ก เป็นต้นราชสกุลกาญจนะวิชัย ออกพระนามโดยทั่วไปว่า พระองค์ชายกลาง
พระราชวรวงศ์เธอ กรมหมื่นชาญไชยบวรยศ ทรงเริ่มเข้ารับราชการในกรมทหารรักษาพระองค์ จนได้เลื่อนยศเป็น "พันโท ราชองครักษ์ประจำการ" ดำรงตำแหน่ง "ผู้บังคับการกรมทหารราบที่ 2" จากนั้นทรงย้ายไปดำรงตำแหน่ง "ผู้บังคับการกรมทหารราบที่ 14" เมื่อถึงกำหนดได้กลับมารับราชการเป็นราชองครักษ์ประจำการและเลื่อนยศเป็น "นายพันเอก" ต่อมาได้รับโปรดเกล้าฯ ให้เป็นผู้บังคับการกองดับเพลิงสวนดุสิต และในปี พ.ศ. 2452 ทรงพระกรุณาโปรดเกล้าฯ ให้ออกจากตำแหน่งราชองครักษ์ประจำการ เป็นสารวัตรทหารบกบริเวณฝ่ายเหนือ และเจ้ากรมเสบียงทหารบก 
ต่อมาในปี พ.ศ. 2451 พระบาทสมเด็จพระจุลจอมเกล้าเจ้าอยู่หัว โปรดเกล้าฯ สถาปนาขึ้นเป็น กรมหมื่นชาญไชยบวรยศ เมื่อวันที่ 16 พฤศจิกายน พ.ศ. 2451 พร้อมทั้งพระราชทานเครื่องยศ ประกอบด้วย กากระบอกทองคำ มีถาดรองตราจุฑามณี 1 พระมาลาเส้าสะเทิน เครื่องทองคำลงยา 1 ฉลองพระองค์จีบเจียรบาด พร้อมสำรับ 1 พระแสงญี่ปุ่นฝักก้าไหล่ทอง 1 หีบหมากไม้แดง หุ้มทองคำลงยาตราจุฑามณี 1
นายพันเอก พระราชวรวงศ์เธอ กรมหมื่นชาญไชยบวรยศ สิ้นพระชนม์ในรัชกาลที่ 6 เมื่ออาทิตย์ เดือน 9 ขึ้น 15 ค่ำ ปีมะเมีย โทศก จุลศักราช 1282 ตรงกับวันที่ 29 สิงหาคม พ.ศ. 2463 สิริพระชันษา 51 ปี พระราชทานเพลิง ณ วัดเทพศิรินทราวาสราชวรวิหาร เมื่อวันที่ 18 พฤษภาคม พ.ศ. 2469
พระโอรส-พระธิดา.
พระราชวรวงศ์เธอ กรมหมื่นชาญไชยบวรยศ เป็นต้นราชสกุลกาญจนะวิชัย มีพระโอรส-พระธิดา 8 องค์ ได้แก่
เกรย์ฮาวด์

เกรย์ฮาวด์  ถิ่นกำเนิดอยู่ที่อังกฤษ การใช้งานคร้งแรก ไล่กวดกระต่ายป่า กำเนิดเมื่อ 3,000 ปีก่อนคริสตกาล ส่วนสูง 69-76 ซม. น้ำหนัก 27-32 กก. นิสัย เป็นมิตร ร่าเริง 
สุนัขเกรย์ฮาวนด์ที่ใช้ในการประกวดจะมีขนาดใหญ่กว่าที่ใช้ในการวิ่งแข่ง แต่ทั้งสองชนิดมีลักษณะภายนอกเหมือนกันทุกประการ คือ มีรูปร่างและกล้ามเนื้อได้สัดส่วนช่วยให้วิ่งได้เร็วมาก ช่วงอกลึกทำให้มีความจุของปอดมากขึ้น สีขนอาจมีหลากหลาย บางตัวอาจมีสีขนมากกว่าหนึ่งสี
ประวัติ หลักฐานที่อาจบ่งบอกว่าสุนัขพันธุ์นี้มีต้นกำเนิดในตะวันออกกลางคือ การพบภาพสุนัขที่มีลักษณะคล้ายคลึงกันในสุสานของอียิปต์โบราณซึ่งมีอายุเกือบ 5,000 ปี นอกจากนี้ยังมีบันทึกในยุคแรกของอังกฤษที่ระบุว่ามีการนำสุนัขพันธุ์นี้เข้ามาราว ค.ศ. 900
ข้อสังเกต ไม่ต้องการออกกำลังกายมาก แม้จะเป็นสุนัขที่สุภาพ แต่มักชอบไล่กวดแมวหรือสุนัขขนาดเล็ก ดังนั้นถ้าปล่อยให้วิ่งโดยอิสระ จึงควรสวมตะกร้อปาก
วิกทอเรีย (รัฐบริติชโคลัมเบีย)

วิกทอเรีย  เป็นเมืองหลวงของรัฐบริติชโคลัมเบีย ประเทศแคนาดา ตั้งอยู่ทางปลายสุดของเกาะแวนคูเวอร์ เป็นเมืองที่มีชื่อเสียงด้านการท่องเที่ยว มีประชากรประมาณ 78,659 คนในเขตเมือง
แวนคูเวอร์

แวนคูเวอร์  เป็นเมืองท่าชายฝั่งที่มีชื่อเสียงทางภาคตะวันตกเฉียงใต้ของรัฐบริติชโคลัมเบีย ประเทศแคนาดา เป็นเมืองที่ใหญ่ที่สุดของรัฐ และในภูมิภาคแปแซิฟิก มีประชากรราว 611,869 คน แต่เมื่อรวมเขตเมืองทั้งหมดจะมีประชากร 2,249,725 คน ชื่อของเมืองมาจากชื่อของนักสำรวจชาวอังกฤษนามว่า จอร์จ แวนคูเวอร์
บางครั้งอาจจะสับสนระหว่างเมืองแวนคูเวอร์ รัฐบริติชโคลัมเบีย ประเทศแคนาดา กับเมืองแวนคูเวอร์ที่อยู่ในรัฐวอชิงตัน ประเทศสหรัฐอเมริกา
อุตสาหกรรมที่ทำรายได้ให้แก่เมืองในอดีต ได้แก่ การป่าไม้ การทำเหมืองแร่ การตกปลา และ เกษตรกรรม ส่วนปัจจุบัน ได้แก่ อุตสาหกรรมบริการ อันมีผลมาจากการท่องเที่ยวที่ขยายตัวขึ้น ปัจจุบันแวนคูเวอร์เป็นศูนย์กลางการถ่ายทำภาพยนตร์เป็นอันดับสามของอเมริกาเหนือรองมาจาก ลอสแอนเจลิส และนิวยอร์ก จนมีชื่อเล่นอีกชื่อว่า "Hollywood North" 
และแวนคูเวอร์ยังเป็นสถานที่จัดแข่งขัน กีฬาโอลิมปิกฤดูหนาว 2010 และพาราลิมปิกฤดูหนาว 2010อีกด้วย
เมืองพี่น้อง.
แวนคูเวอร์เป็นเมืองแรกของแคนาดาที่ทำความตกลงร่วมมือในระดับนานาชาติ เมืองพี่น้องได้แก่
การไทเทรต

การไทเทรต  คือ วิธีการทางปริมาณวิเคราะห์ (Quantitative Analysis) ใช้ในการหาปริมาตรของสารละลายมาตรฐาน (สารละลายที่เราทราบความเข้มข้นที่แน่นอนแล้ว) ที่ทำปฏิกิริยาพอดีกับสารละลายอื่นซึ่งทราบปริมาตร แต่ยังไม่ทราบความเข้มข้น เพื่อนำค่าปริมาตรที่ได้มาคำนวณหาความเข้มข้นของสารละลายอื่นนั้น
สำหรับการไทเทรตทุกชนิด จุดที่สารที่เรานำมาไทเทรตทำปฏิกิริยากันพอดี เราเรียกว่า จุดสมมูลหรือจุดสะเทิน (Equivalence Point)จุดที่กรดทำปฏิกิริยากันพอดีหรือสะเทินพอดีกับเบส ส่วนจุดที่อินดิเคเตอร์ (Indicator) เปลี่ยนสี เราเรียกว่า จุดยุติ (End Point) ซึ่งเป็นจุดที่เราจะยุติการไทเทรต โดยถ้าเราใช้อินดิเคเตอร์ที่เหมาะสมจะทำให้จุดยุติตรงกับจุดสมมูลหรือใกล้เคียงกับจุดสมมูลมาก แต่ถ้าเราใช้อินดิเคเตอร์ไม่เหมาะสมอาจจะทำให้จุดยุติอยู่ห่างจากจุดสมมูลมาก ทำให้ผลการทดลองคลาดเคลื่อนได้
การไทเทรตกรด-เบส.
การไทเทรตกรด-เบส เป็นการไทเทรตระหว่างสารละลายกรดกับเบส ใช้ในการหาปริมาณหรือความเข้มข้นที่แน่นอนของกรดหรือเบส ทำได้โดยนำสารตัวอย่างมาไทเทรตกับกรดหรือเบสที่ทราบความเข้มข้นที่แน่นอน แล้วสังเกตสีของอินดิเคเตอร์ที่เปลี่ยนไปเมื่อปฏิกิริยาเกิดจนถึงจุดสมมูล ขณะไทเทรต pH ถ้าเลือกใช้อินดิเคเตอร์ที่เหมาะสมจะบอกจุดยุติที่ใกล้เคียงกับจุดสมมูลได้ การไทเทรตกรด-เบส สามารถแบ่งออกได้เป็น 4 แบบ ซึ่งการไทเทรตแต่ละแบบให้ผลลัพธ์ที่แตกต่างกันออกไป ดังนี้
คู่เดือด เฉือนคม

คู่เดือด เฉือนคม (จีนตัวเต็ม: 傷城, จีนตัวย่อ: 伤城, พินอิน: Shāngchéng, คำแปล: "นครแห่งความเปล่าเปลี่ยว") ภาพยนตร์ในแนวแอ๊คชั่นทริลเลอร์สัญชาติฮ่องกง นำแสดงโดย โทนี่ เหลียง เฉาเหว่ย ทาเคชิ คาเนชิโร่ ซู ฉี จิงเล่ย ซู ตู้ เหวินเจ๋อ เอ็มเม่ หว่อง กำกับโดยแอนดริว เลา และอลัน มัก
เรื่องย่อ.
ไห่ และ บ็อง เป็นสองนักสืบรุ่นพี่รุ่นน้องที่ต่างกันสุดขั้ว คนหนึ่งดูเหมือนจะจัดการทุกอย่างบนโลกนี้ได้หมด แต่รุ่นน้องผู้อ่อนประสบการณ์อย่างบ็องนั้นยังใหม่กับอาชีพนักสืบที่ต้องขอคำชี้แนะจากไห่อยู่เสมอ รวมทั้งปัญหาส่วนตัวของตัวเองกับ เฟิง แฟนสาวที่กำลังตั้งครรภ์ก็รบกวนจิตใจทุกวัน ไม่นับการเป็นชายที่ไม่ประสาเรื่องสุราเลยแม้แต่น้อย
แต่แล้วชีวิตของบ็องก็ต้องเปลี่ยนไปเมื่อการหวนกลับไปคืนดีกับ เฟิง กลายเป็นว่าเขาต้องกับกับศพของเธอแทน นั่นเป็นจุดหักเหที่ทำให้ชีวิตต้องเปลี่ยน ขณะเดียวกัน ไห่ เองก็ประสบพบกับปัญหาเหมือนกัน เมื่อ คิม พ่อตาตัวเองที่เป็นมหาเศรษฐีถูกฆาตกรรมในคฤหาสน์สุดหรู โดยหลักฐานทั้งหมดไปที่ตัวของ ซูซาน (จิงเล่ย ซู) ลูกสาวของคิม ซึ่งเป็นภรรยาของไห่เอง ก็กำลังเกิดอาการหวาดระแวง ดังนั้นไห่จึงขอให้บ็องซึ่งเป็นนักสืบเอกชนเข้าช่วยในคดีนี้อีกแรง แต่แล้วฆาตกรรายเดียวกันพยายามฆ่าซูซานอีกคน บ็องเริ่มเกิดความสงสัยว่าฆาตกรที่พวกเขาตามล่าตัวอยู่คือคนใกล้ชิดพวกเขานั่นเอง ก่อนที่จะพบกับบทสรุปที่หักมุมและคาดไม่ถึง
เบื้องหลังและคำวิจารณ์.
"Confession of Pain" เป็นภาพยนตร์ในแนวแอ็คชั่นทริลเลอร์อีกครั้งจากการกำกับของ แอนดริว เลา และอลัน มัก ที่ประสบความสำเร็จอย่างมากจาก "Infernal Affairs" ในปี ค.ศ. 2002 ซึ่งเป็นภาพยนตร์ในแนวเดียวกัน ที่เป็นเสมือนการหวนระลึก "Infernal Affairs" อีกครั้ง โดยการใช้นักแสดงชุดเดียวกันอย่าง โทนี่ เหลียง เฉาเหว่ย และ ตู้ เหวินเจ๋อ กลับมาร่วมงานอีกครั้ง ในบทคู่หูนักสืบ
การแสดงของ ทาเคชิ คาเนชิโร่ ได้รับการวิจารณ์ว่าในตอนแรกทำท่าเหมือนว่าจะโดน โทนี่ เหลียง เฉาเหว่ย กลบรัศมีในช่วงแรก แต่แล้วเมื่อผ่านไป ได้เปลี่ยนบุคลิกตัวละครไปจากชายหนุ่มเรียบร้อยกลายเป็นชายหนุ่มเจ้าสำราญ ที่เจ้าตัวดูเหมือนจะเหมาะมากกับบทอย่างนี้
และถึงแม้จะไม่เข้มข้นเท่า "Infernal Affairs" แต่ว่า ในเรื่องนี้ก็ได้ถูกเสนอชื่อเข้าชิงรางวัลภาพยนตร์ฮ่องกงยอดเยี่ยม ครั้งที่ 26 ถึง 7 สาขา โดยโทนี่ เหลียง เฉาเหว่ย ได้ชิงในสาขานักแสดงนำชาย แต่ตัวภาพยนตร์ไม่ได้เข้าชิงในสาขาภาพยนตร์ยอดเยี่ยม
ปราสาทแม่บุญตะวันตก

ปราสาทแม่บุญตะวันตก  เป็นปราสาทที่ตั้งอยู่ในเมืองพระนคร ประเทศกัมพูชา บริเวณกึ่งกลางบารายตะวันตกซึ่งเป็นอ่างเก็บน้ำขนาดใหญ่ที่สุดในเมืองพระนคร วันที่สร้างไม่ปรากฏเป็นที่แน่ชัด แต่จากพยานหลักฐานกล่าวว่าสร้างขึ้นเมื่อประมาณคริสต์ศตวรรษที่ 11 ในสมัยของพระเจ้าสุริยวรมันที่ 1 หรือพระเจ้าอุทัยทิตยวรมันที่ 2 ในฤดูแล้ง สามารถเข้าถึงตัวปราสาทได้โดยทางบก แต่ในฤดูฝน น้ำจะท่วมรอบๆ ปราสาทซึ่งตั้งอยู่บนที่ดอนจะกลายเป็นเกาะอยู่ในบาราย
บอยโซน

บอยโซน  เป็นวงบอยแบนด์รวมตัวครั้งแรกในปี 1994 ประกอบด้วยสมาชิก โรแนน คีตติง, สตีเฟน เกตลี, เชน ลินช์,ไมกีย์ เกรแฮม และ เคธ ดัฟฟี ประสบความสำเร็จในสหราชอาณาจักรและไอร์แลนด์ รวมทั้งในยุโรป เอเชีย โดยมีเพลงอันดับ 1 ในสหราชอาณาจักร 6 เพลง โดยข้อมูลในปี 2007 พวกเขามียอดขายรวม 15 ล้านชุด 
ในปี 2008 พวกเขารวมตัวอีกครั้ง กับเพลงแรกในรอบ 9 ปี Love You Anyway ซึ่งเป็นหนึ่งในสองเพลงใหม่ที่จะอยู่ในอัลบั้มรวมเพลง "Back Again…No Matter What"